text:
 |
 52011PC0709
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le Clár Sláinte le haghaidh Fáis a bhunú, an tríú clár ilbhliantúil gníomhaíochta AE i réimse na sláinte don tréimhse 2014-2020 /* COIM/2011/0709 leagan deireanach - 2011/0339 (COD) */
 MEABHRÁN MÍNIÚCHÁIN
 1.
 COMHTHÉACS AN TOGRA
 Ní luach ann féin amháin atá sa tsláinte – is
 tosca faoi deara fáis é chomh maith. Is pobal sláintiúil amháin atá in ann a
 lánacmhainneacht a bhaint amach. Tá earnáil na sláinte bunaithe ar nuálaíocht
 agus lucht oibre sár-cháilithe. Tá sé d'acmhainn sa taighde agus san fhorbairt
 a bhaineann le sláinte 0.3 % den OTI a bhaint amach. Tá earnáil na sláinte
 ar cheann de na hearnálacha is mó san AE: is í faoi deara tuairim is 10 %
 d'olltáirgeacht intíre an AE agus tá aon deichiú na n‐oibrithe fostaithe
 ann, agus cion níos airde ná an meán d'oibrithe inti a bhfuil oideachas tríú
 leibhéal acu.
 Imríonn an tsláinte ról tábhachtach i gclár
 oibre Straitéis Eoraip 2020. Ina Theachtaireacht an 29 Meitheamh 2011
 'Buiséad do Straitéis Eoraip 2020'[1]
 thug an Coimisiún chun suntais 'gur dlúthchuid de na cuspóirí maidir le fás
 cliste uilechuimsitheach do Straitéis Eoraip 2020 é an tsláinte a chur chun
 cinn ('promoting good health is an integral part of the smart and
 inclusive growth objectives for Europe 2020'). Ach daoine a choimeád ina
 sláinte agus gníomhach níos faide, tá tionchar dearfach aige sin ar
 tháirgiúlacht agus ar iomaíochas. Cuidíonn nuálaíocht sa chúram sláinte le
 díriú ar dhúshlán na hinbhuanaitheachta san earnáil i gcomhthéacs an athraithe
 dhéimeagrafaigh' ('Innovation in healthcare helps take up the challenge
 of sustainability in the sector in the context of demographic change'), agus
 tá sé tábhachtach beart a dhéanamh chun neamhionannais ó thaobh sláinte de a
 laghdú chun 'fás uilechuimsitheach ('inclusive growth') a bhaint amach.
 Sa tríú clár gníomhaíochta AE atá beartaithe i
 réimse na sláinte (2014-2020), 'Sláinte le haghaidh Fáis' déantar na naisc idir
 fás eacnamaíocht agus pobal sláintiúil a neartú agus a aibhsiú i bhfad níos mó
 ná mar a rinneadh sna cláir roimhe seo. Tá an Clár dírithe ar ghníomhaíochtaí a
 bhfuil breisluach AE soiléir ag baint leo, rud atá ag luí le cuspóirí agus
 tosaíochtaí beartais reatha Straitéis Eoraip 2020.
 I ngeall ar an ngéarchéim airgeadais tá sé
 níos soiléire ná riamh gur gá cost-éifeachtúlacht na gcóras sláinte a fheabhsú.
 Tá brú ar na Ballstáit an comh-mheá ceart a bhaint amach idir rochtain uilíoch
 ar sheirbhísí sláinte d'ardcháilíocht a chur ar fáil agus srianta buiséadacha a
 urramú. Sa chomhthéacs seo, tá sé fíor-riachtanach tacú le hiarrachtaí na
 mBallstát inbhuanaitheacht a gcórais sláinte a fheabhsú agus a gcumas cúram
 sláinte d'ardcháilíocht a chur ar fáil dá saoránaigh go léir faoi láthair agus
 san am atá romhainn a áirithiú. Tríd an gClár Sláinte le haghaidh Fáis
 cuideofar le réitigh nuálacha a aimsiú agus a chur i bhfeidhm chun feabhas a
 chur ar cháilíocht, éifeachtúlacht agus inbhuanaitheacht na gcóras sláinte,
 agus béim á leagan ar chaipiteal daonna agus malartú dea‐chleachtas.
 Tá
 príomhchuspóirí, atá leagtha amach i 'Straitéis Eoraip 2020 – Straitéis maidir
 le fás cliste, inbhuanaithe agus uilechuimsitheach'[2] ag brath ar nuálaíocht sa
 chúram sláinte a mhéadú mar atá léirithe i dtionscnaimh shuaitheanta amhail
 Aontas na Nuálaíochta agus an Clár Oibre Digiteach. Mar
 sin féin, ní le teicneolaíocht agus táirgí nua amháin a bhaineann nuálaíocht.
 Baineann sí freisin le conas a dhéantar cúram sláinte a eagrú agus a
 struchtúrú, conas a úsáidtear acmhainní, conas a mhaoinítear córais.
 Inti féin, tá sé
 d'acmhainn ag nuálaíocht i gcúrsaí sláinte costais cúraim sláinte a laghdú agus
 cáilíocht an chúraim a fheabhsú. I roinnt
 mhaith réimsí den Chlár Sláinte le haghaidh Fáis, amhail measúnú ar
 theicneolaíocht sláinte (HTA), feistí leighis, trialacha cliniciúla agus táirgí
 íocshláinte, chomh maith leis an gComhpháirtíocht Eorpach um Nuáil maidir leis
 an Aoisiú Gníomhach agus Folláin, dírítear ar an nasc idir nuálaíocht
 theicneolaíoch agus a glacadh agus a tráchtálú a neartú; agus slándáil, cáilíocht
 agus éifeachtúlacht an chúraim sláinte a chothú ag an am céanna. I dtionscnaimh
 eile dírítear ar ghlacadh agus idir-inoibritheacht réiteach r-Sláinte a chur
 chun cinn, chun feabhas a chur ar úsáid trasteorann clár othar mar shampla.
 Tacófar sa Chlár
 freisin le riachtanais agus oiliúint gairmithe sláinte a thuar agus a
 phleanáil, rud a chuideoidh le nuálaíocht eagraíochtúil agus le fás
 uilechuimsitheach. Tá an méid seo ag luí le tionscnamh suaitheanta AE 2020 le
 haghaidh Scileanna agus Post Nua agus a bhéim ar sholúbthacht agus slándáil,
 daoine a dhéanamh inniúil leis na scileanna cearta do phoist an lae inniu agus
 amáraigh, coinníollacha oibre níos fearr agus cruthú post a fheabhsú. Dé réir
 mar atá an daonra ag aosú agus an t‐éileamh ar chúram sláinte ag méadú,
 tá acmhainn mhór in earnáil na sláinte chun poist nua a chruthú.
 Tá fadhbanna sláinte ar cheann de na
 príomhchúiseanna le neamhláithreachas agus le luathscor ón obair. Ach daoine a
 choimeád ina sláinte agus gníomhach níos faide, tá tionchar dearfach aige sin
 ar tháirgiúlacht agus ar iomaíochas. Is réamhriachtanas é líon na mblianta
 beatha ina bhfuil daoine ina sláinte a mhéadú le go n‐éireoidh leis an
 Eoraip 75 % de na daoine idir 20 agus 64 bliain d'aois a fhostú agus
 luathscor i ngeall ar bhreoiteacht a sheachaint. Ina theannta sin, ach daoine
 thar 65 bliain d'aois a choimeád ina sláinte agus gníomhach, is féidir tionchar
 a imirt ar rannpháirtíocht sa mhargadh saothair agus is féidir le coigealtas
 nach beag teacht as sna buiséid chúraim sláinte.
 Is iad cuspóirí ginearálta an Chláir Sláinte
 le haghaidh Fáis comhoibriú le Ballstáit chun nuálaíocht sa chúram sláinte a
 spreagadh agus chun inbhuanaitheacht na gcóras sláinte a mhéadú, chun sláinte
 shaoránaigh an AE a fheabhsú agus iad a chosaint ar bhagairtí sláinte
 trasteorann.
 Dírítear ann ar cheithre phríomhchuspóirí a
 bhfuil achmhainn mhór acu le haghaidh fáis eacnamaíoch trí shláinte níos fearr:
 (1)
 uirlisí agus meicníochtaí coiteanna ar leibhéal
 an AE a fhorbairt chun díriú ar ghanntanais acmhainní, idir acmhainní daonna
 agus airgeadais agus chun glacadh nuálaíochta sa chúram sláinte a éascú chun
 rannchuidiú le córais sláinte nuálacha agus inbhuanaithe a chur ar fáil;
 (2)
 rochtain ar shaineolas leighis agus faisnéis
 faoi riochtaí sonracha a mhéadú freisin thar theorainneacha náisiúnta agus
 comhréitigh agus comhthreorlínte a fhorbairt chun cáilíocht cúraim sláinte agus
 sábháilteacht othar a fheabhsú chun rochtain ar chúram sláinte níos fearr
 agus níos sábháilte do shaoránaigh an AE a mhéadú;
 (3)
 glacadh dea-chleachtas bailíochtaithe chun
 bearta coisceacha cost-éifeachtacha a aithint, a scaipeadh agus a chur chun
 cinn, trí dhíriú ar phríomhthosca riosca, eadhon caitheamh tobac, mí-úsáid
 alcóil agus otracht, chomh maith le VEID/SEIF, agus béim á cur ar an ngné trasteorann,
 chun galair a chosc agus an tsláinte a chur chun cinn; agus
 (4)
 cur chuige coiteanna a fhorbairt agus a luach
 chun feabhas a chur ar ullmhacht agus comhordú i gcásanna éigeandála sláinte a
 thaispeáint chun saoránaigh a chosaint ar bhagairtí sláinte trasteorann.
 Sa Rialachán seo atá beartaithe leagtar amach
 na forálacha ginearálta lena rialaítear an Clár Sláinte le haghaidh Fáis agus
 aisghairtear Cinneadh (CE) Uimh. 1350/2007.
 2.
 CUSPÓIRÍ
 I bhfianaise na ndúshlán atá leagtha amach
 thuas éilítear ar na Ballstáit dul i mbun gnímh go díreach ar leibhéal
 náisiúnta. Is éard is aidhm le beartas sláinte an AE, mar a dhearbhaítear sa
 Chonradh, na beartais náisiúnta sin a chomhlánú agus comhar idir na Ballstáit a
 spreagadh. Sa Chlár tugtar deiseanna meicníochtaí comhair agus próisis
 chomhordúcháin a thógáil agus a neartú idir na Ballstáit d'fhonn uirlisí
 coiteanna agus dea-chleachtais a aithint a chruthaíonn sineirgíochtaí, a
 thugann breisluach AE agus as a dtig barainneachtaí scála, ar an gcaoi sin ag
 tacú le hathchóiriú faoi imthosca dúshlánacha.
 2.1.
 Uirlisí agus meicníochtaí coiteanna ar leibhéal an
 AE a fhorbairt chun díriú ar ghanntanais acmhainní, idir acmhainní daonna agus
 airgeadais agus chun glacadh nuálaíochta sa chúram sláinte a éascú chun
 rannchuidiú le córais sláinte nuálacha agus inbhuanaithe a chur ar fáil
 Le blianta fada anuas, bhí na Ballstáit ag
 déileáil le srianta buiséid maidir le hinbhuanaitheacht a mbuiséid sláinte, rud
 arb ionann é agus suas le 15 % de chaiteachas poiblí i mBallstáit áirithe[3].
 Déantar an scéal seo níos measa le daonra atá
 ag aosú, le hionchais mhéadaitheacha i dtaobh seirbhísí den scoth agus le
 teicneolaíochtaí nua, níos éifeachtaí ach níos costasaí a bheith ag teacht chun
 cinn. Tá méadú ar na dúshláin le ciorruithe ar chaiteachas poiblí i ndiaidh na
 géarchéime airgeadais. Is dealraitheach ón bhfianaise[4], áfach, gur féidir go bhfuil
 'fás iomarcach costas' i gceist le hathchóirithe éifeachtacha ar na córais
 sláinte, i.e. caiteachas ar shláinte a choimeád i gcomhréir le fás OTI.
 Trí thacú le hiarrachtaí na mBallstát
 éifeachtúlacht agus inbhuanaitheacht airgeadais an chúraim sláinte a fheabhsú,
 dírítear sa chlár ar aistriú suntasach acmhainní san earnáil seo chuig na
 táirgí agus na seirbhísí is nuálaí agus is luachmhaire, a thairgeann an acmhainneacht
 mhargaidh is fearr agus coigilt costas san fhadtéarma. Iarrtar ann freisin tacú
 le nuálaíocht maidir le conas a eagraítear cúram sláinte, chun aistriú chuig
 cúram pobail agus cúram comhtháite a chothú mar shampla. Ní foláir gurb ionann
 athchóiriú ar chúram sláinte agus meascán de ghnóthachain éifeachtúlachta
 láithreacha agus beart straitéiseach fadtéarmach lena ndírítear ar
 phríomhthosca faoi deara costas. Mar shampla, tríd an gcomhar Eorpach i measúnú
 ar theicneolaíocht sláinte, ní hé amháin go laghdófar dúbláil agus go
 gcomhthiomsófar saineolas, ach is féidir sa dóigh sin freisin an acmhainneacht
 le haghaidh nuálaíochta inbhuanaithe i dtáirgí agus seirbhísí sláinte a
 scaoileadh.
 Is féidir le hinfheistíochtaí a bhaineann le
 sláinte faoi na Cistí Struchtúracha ról thar a bheith tábhachtach a imirt chun
 cuidiú leis na Ballstáit a gcórais sláinte a athchóiriú ar leibhéal náisiúnta
 agus réigiúnach, agus chun na ceithre chuspóir shonracha faoin gClár seo a
 chomhlíonadh, ag tógáil ar dhea-chleachtais agus treoirthaithí a fuarthas faoin
 gClár Sláinte le haghaidh Fáis. Déanfar comhar agus sineirgíochtaí, mar atá,
 idir an Clár Sláinte le haghaidh Fáis agus na Cistí Struchtúracha a threisiú.
 I ngeall ar dhaonra atá ag aosú agus
 struchtúir theaghlaigh atá ag athrú, tá an t‐éileamh ar chúram
 foirmeáilte, gairmiúlaithe ag méadú de réir mar atá an cúram neamhfhoirmeáilte
 i dtimpeallacht an teaghlaigh ag meath. Tá cúram sláinte tar éis éirí níos
 speisialaithe agus éilíonn sé obair níos déine agus oiliúint níos faide. Faoi
 2020 beidh ganntanas de mhilliún oibrithe sláinte san AE agus, mura ndéantar
 beart, ní chumhdófar 15 % den chúram is gá. Dá ndíreofaí go rathúil ar an
 bhfadhb, áfach, chruthófaí deiseanna fostaíochta agus fáis nach beag.
 Chun an méid sin a bhaint amach, forbróidh an
 Clár seo uirlisí agus meicníochtaí coiteanna ar leibhéal an AE chun cuidiú le
 córais náisiúnta sláinte cúram níos fearr a sheachadadh le níos lú acmhainní.
 Tá gá le réitigh nuálacha chun dul i ngleic le ganntanais lucht oibre agus chun
 éifeachtúlacht na gcóras sláinte a uasmhéadú trí tháirgí, sheirbhísí, uirlisí
 agus shamhlacha atá nuálach a úsáid. Ní foláir constaicí amhail soláthar agus
 easpa rannpháirtíochta úsáideoirí sa nuálaíocht a shárú chun na réitigh sin a
 chur chun feidhme go rathúil.
 Sa chomhthéacs seo, trí ghníomhaíochtaí arna
 bpleanáil faoin gcuspóir seo dírítear ar chomhar Eorpach i Measúnú ar
 Theicneolaíocht Sláinte (HTA) mar shampla agus acmhainneacht r‐Shláinte
 agus TFC do Shláinte, lena n‐áirítear greasán tiomnaithe r-Shláinte agus
 comhar i measc clár leictreonach othar, mar chuid de chur chun feidhme na
 Treorach maidir le cearta othar i gcúram sláinte trasteorann[5]. Díreofar gníomhaíochtaí
 freisin ar ghanntanais lucht oibre sláinte agus cuideofar leis na Ballstáit chun
 a gcórais sláinte a athchóiriú trí shaineolas ar mheasúnú teicniúil
 gníomhaíochta beartais a chomhthiomsú agus a neartú.
 Trí na gníomhaíochtaí seo tacófar freisin le
 bearta a leagann amach caighdeáin arda sábháilteachta, cáilíochta agus
 éifeachtúlachta le haghaidh feistí leighis a cheanglaítear le cuspóirí
 reachtaíocht an AE nó a rannchuidíonn leo sa réimse seo, chomh maith le
 forálacha maidir le r-Shláinte agus HTA sa Treoir a luaitear thuas.
 Féadfaidh an clár tacú freisin, faoina
 chuspóirí difriúla, le gníomhaíochtaí sonracha faoin gComhpháirtíocht Eorpach
 um Nuáil maidir le hAoisiú Gníomhach agus Folláin faoina trí théama: nuálaíocht
 i bhfeasacht, i gcosc agus i bhfáthmheas luath; nuálaíocht i leigheas agus i
 gcúram agus nuálaíocht le haghaidh aosú gníomhach agus maireachtáil go
 neamhspleách.
 2.2.
 Rochtain ar shaineolas leighis agus faisnéis faoi
 riochtaí sonracha a mhéadú freisin thar theorainneacha náisiúnta agus
 comhréitigh agus comhthreorlínte a fhorbairt chun cáilíocht cúraim sláinte agus
 sábháilteacht othar a fheabhsú chun rochtain ar chúram sláinte níos fearr agus
 níos sábháilte do shaoránaigh an AE a mhéadú
 Ach rochtain ar chúram sláinte a fheabhsú do
 na saoránaigh uile, gan aird ar ioncam, stádas sóisialta, áitreabh nó
 náisiúntacht, tá sé ríthábhachtach chun na neamhionannais suntasacha reatha sa
 tsláinte a réiteach. Ba cheart rochtain a bheith ag saoránaigh uile an AE ar
 chúram sláinte sábháilte d'ardcháilíocht gan aird ar a n‐imthosca. Mar
 sin féin, go fírinneach athraíonn an cúram sláinte go suntasach ó Bhallstát go
 Ballstát ar fud an AE. Is minic a bhíonn tionchar nach beag ag stádas íseal
 sláinte ar rochtain ar chúram sláinte éifeachtach agus ar na deiseanna atá ag
 saoránaigh gníomhú ar fhaisnéis faoin tsláinte. Is féidir deacrachtaí sonracha chun
 rochtain a fháil ar chúram sláinte a bheith ag daoine ar ioncam íseal, na
 daoine atá eisithe go sóisialta agus na daoine atá ag maireachtáil i réigiúin
 faoi mhíbhuntáiste nó i micri-réigiúin deacrachtaí sonracha chun rochtain a
 fháil ar chúram sláinte. Trí ghníomhaíocht faoi chuspóirí uile an chláir ba
 cheart cuidiú leis na neamhionannais sin a réiteach trí aghaidh a thabhairt ar
 fhachtóirí éagsúla as a dtig neamhionannais agus a mhéadaíonn iad, chomh maith
 le gníomhaíocht faoi chláir eile a dhíríonn ar dhul i ngleic le difríochtaí
 sóisialta agus réigiúnacha laistigh den AE.
 Le feabhas a chur ar chúram sláinte, go
 háirithe i gcás coinníollacha sonracha i gcás inar gann na hacmhainní, tá
 breisluach soiléir i líonrú lárionad tagartha Eorpach speisialaithe a chothú,
 lárionaid a mbeidh rochtain ag saoránaigh uile an AE orthu.
 Ina theannta sin, chun cuidiú leis na
 Ballstáit tuilleadh feabhais a chur ar cháilíocht agus shábháilteacht an
 chúraim sláinte, déanfaidh an clár gníomhaíocht leanúnach a chomhdhlúthú agus
 leanúint di chun dea-chleachtais a aithint, a mhalartú agus a scaipeadh sa
 réimse seo. Tríd an gclár seo méadófar rochtain ar shaineolas leighis trí thacú
 le córas líonraí tagartha Eorpacha a bhunú a shainíonn a gcritéir agus a
 gcoinníollacha agus trí chomhréitigh agus chomhthreoirlínte a fhorbairt le
 haghaidh cúraim sláinte agus sábháilteachta othar ar fud an AE, a théann i
 ngleic le réimse saincheisteanna lena n‐áirítear frithsheasmhacht in
 aghaidh ábhair fhrithmhiocróbaigh.
 Tacóidh gníomhaíochtaí faoin gcuspóir seo le
 bearta a leagann amach caighdeáin arda sábháilteachta, cáilíocht agus
 éifeachtúlacht fola, orgán, fíochán agus ceall, táirgí cógaisíochta agus ceart
 othar i gcúram sláinte trasteorann a cheanglaítear faoi chuspóirí reachtaíocht
 an AE nó a rannchuidíonn leo sna réimsí sin.
 2.3.
 Glacadh dea-chleachtas bailíochtaithe chun
 bearta coisceacha cost-éifeachtacha a aithint, a scaipeadh agus a chur chun
 cinn, trí dhíriú ar phríomhthosca riosca, eadhon caitheamh tobac, mí-úsáid
 alcóil agus otracht, chomh maith le VEID/SEIF, agus béim á cur ar an ngné
 trasteorann, chun galair a chosc agus an tsláinte a chur chun cinn;
 Tá an t‐ionchas saoil ag méadú ar
 bhealach gan fasach le blianta fada anuas agus ba é 76.4 bliain do na fir agus
 82.4 do na mná san AE in 2008. I gcodarsnacht, tá an meánlíon blianta folláine
 ag méadú i bhfad níos moille agus ba é 60.9 do na fir agus 62 do na mná.
 Ciallaíonn sé seo go gcaitear cuid níos mó de
 shaol níos faide faoi dhrochshláinte, atá ar cheann de na fachtóirí faoi deara
 costas sláinte ag formheádú agus bac á chur ar rannpháirteachas sa mhargadh
 saothair. Tá tionchar diúltach ag an drochshláinte ar chaipiteal daonna, rud
 atá fíor-riachtanach chun geilleagar eolasbhunaithe a fhorbairt.
 Is ionann galair ainsealacha agus príomhchúis
 báis agus drochmhianach saoil san Eoraip. Faigheann os cionn 4 mhilliún duine
 bás san Aontas Eorpach gach bliain i ngeall ar ghalair ainsealacha arb ionann
 iad agus 87 % de chúiseanna básmhaireachta anabaí. Is ionann galair
 ainsealacha freisin agus ualach eacnamaíoch ollmhór trí chaillteanas chumais
 daoine bheith ag obair i mbarr a réime. Áirítear sa chlár gníomhaíocht chun
 tacú le hiarrachtaí na mBallstát a dhíríonn ar fhad a chur le blianta folláine
 táirgiúla a ndaonra trí ghalair ainsealacha a chosc.
 Is féidir roinnt mhaith galar ainsealach a
 chosc. Is minic a thagann siad as caitheamh tobac, tomhailt dhíobhálach alcóil,
 réim bia easpach agus gníomhaíocht fhisiciúil neamhleor. Déantar na rioscaí sin
 níos measa trí fhachtóirí socheacnamaíocha atá taobh thiar díobh agus fachtóirí
 comhshaoil.
 Ní hé amháin gur príomhdhúshlán sláinte an
 méid seo, ach is deis eacnamaíoch nach beag é freisin. Ach na hinfheistíochtaí
 cearta a dhéanamh, ní hé amháin go mbeidh an tsláinte níos fearr ag daoine, ach
 beidh saol níos faide agus níos táirgiúla acu agus beidh níos lú ganntanas
 lucht saothair ann. Má mhaireann Eorpaigh faoi shláinte níos fearr, beidh siad
 ábalta leanúint de rannchuidiú leis an ngeilleagar agus iad ag dul in aois, mar
 oibrithe, mar dheontóirí agus mar thomhaltóirí. Beidh gá níos mó fiú le
 saineolas na ndaoine scothaosta i measc daonra ina bhfuil rátaí ísle breithe
 agus easpa lucht saothair oilte.
 Díreofar sa chlár ar na dúshláin sna réimsí
 seo trí dhea-chleachtas a chothú i gcur chun cinn na sláinte agus cosc
 cost-éifeachtúil a dhíríonn ar phríomhdheitéarmanaint sláinte eadhon caitheamh
 tobac, mí-úsáid alcóil agus otracht, chomh maith le VEID/SEIF, ag díriú ar
 shaincheisteanna trasteorann. Tacófar ann le comhar agus líonrú Eorpach chun
 cosc a chur le galair ainsealacha, lena n‐áirítear treoirlínte maidir le
 scagadh ailse d'ardcháilíocht. Díreoidh gníomhaíochtaí faoin gcuspóir seo
 freisin ar bhearta a bhfuil sé d'aidhm dhíreach acu an tsláinte phoiblí a
 chosaint i ndáil le táirgí tobac agus fógraí a cheanglaítear faoi chuspóirí
 reachtaiocht an AE nó a rannchuidíonn leo sa réimse seo.
 2.4.
 Cur chuige coiteanna a fhorbairt agus a luach
 chun feabhas a chur ar ullmhacht agus comhordú i gcásanna éigeandála sláinte a
 thaispeáint chun saoránaigh a chosaint ar bhagairtí sláinte trasteorann.
 Le blianta beaga
 anuas, thug an AE aghaidh ar roinnt príomhbhagairtí trasteorann don tsláinte,
 amhail fliú paindéimeach nó SARS (géarshiondróm trom riospráide). Tá inniúlacht an AE maidir le hullmhacht a
 chomhordú i gcás mórbhagairtí sláinte trasteorann agus i bhfreagairt dóibh
 coisricthe i gConradh Liospóin. I ngeall ar a nádúr féin, ní bhíonn na bagairtí
 sin srianta do theorainneacha náisiúnta agus ní féidir díriú orthu go
 héifeachtach trí aon Bhallstáit aonair nó tríd an Aontas ina aonar. Ní foláir
 don AE a bheith ullmhaithe go maith in aghaidh na mbagairtí seo, ar féidir leo
 tionchar mór a imirt ní hamháin ar shláinte agus ar bheatha saoránach, ach ar
 an ngeilleagar chomh maith.
 Cuideoidh na gníomhaíochtaí arna bpleanáil
 faoin gcuspóir seo le cur chuige coiteann a fhorbairt maidir le héigeandálaí
 sláinte, freagairt do na héigeandálaí sláinte sin a chomhordú ar leibhéal
 Eorpach, agus chun tacú le forbairt acmhainní náisiúnta in ullmhacht agus
 bainistíocht géarchéimeanna sláinte agus tionscnaimh idirnáisiúnta á gcur san
 áireamh. Is í an aidhm tacú le pleanáil ullmhachta, lena n‐áirítear le
 haghaidh fliú phaindéimigh, díriú ar bhearnaí in acmhainní measúnaithe riosca
 idir na Ballstáit agus tacú le forbairt acmhainní fá choinne bagairtí sláinte i
 mBallstáit chomh maith leis an gcumas ar leibhéal domhanda a chur chun cinn
 chun freagairt do na bagairtí sláinte.
 Tacófar trí ghníomhaíochtaí freisin le bearta
 arna gceapadh le sláinte an duine a chosaint agus a fheabhsú in aghaidh galar teagmhálach,
 móraicídí trasteorann, bearta maidir le faireachán a dhéanamh ar mórbhagairtí
 sláinte trasteorann, rabhadh a thabhairt go luath faoi bhagairtí den sórt
 sin agus iad a chomhrac, bearta arna gceangal ag cuspóirí reachtaíocht an AE nó
 a rannchuidíonn leo sna réimsí sin.
 Faoi gach ceann den cheithre chuspóir a
 luaitear thuas, tacófar sa Chlár le gníomhaíochtaí maidir le faisnéis faoin
 tsláinte agus eolas a rannchuidíonn le cinnteoireacht bhunaithe ar fhianaise,
 lena n‐áirítear sonraí sláinte a bhailiú agus a anailísiú agus scaipeadh
 forleathan thorthaí an Chláir. Tacófar freisin ann le gníomhaíochtaí na gCoistí
 Eolaíocha arna mbunú i gcomhréir le Cinneadh 2008/721/CE ón gCoimisiún.
 3.
 TORTHAÍ an chomhairliúcháin LEIS NA PÁIRTITHE
 LEASMHARA AGUS NA MEASÚNUITHE TIONCHAIR
 3.1.
 Comhairliúchán agus comhairle na saineolaithe
 Sa chomhairliúchán díríodh go háirithe ar
 ionadaithe na mBallstát, Pointí Fócais Náisiúnta, Meitheal na Comhairle um
 Shláinte Phoiblí ar leibhéal sinsearach agus an Chomhairle Sláinte
 neamhfhoirmeáilte. Fuarthas comhairle breise ó shaineolaithe tríd an
 bhFóram um Beartas Sláinte an AE, trí chomhlachais gairmithe sláinte agus
 othar. Rinne geallsealbhóirí eile sa chlár, go háirithe tairbhithe, a
 dtuairimí a chur in iúl sna meastóireachtaí cláir a rinneadh le déanaí.
 Tacaíonn na rannpháirtithe uile sna
 comhairliúcháin éagsúla go mór leis an gClár Sláinte. Bhí roinnt
 Ballstát den tuairim gur cheart don Chlár a bheith níos spríocdhírithe, níos
 cost‐éifeachtúla agus bunaithe ar ghníomhaíocht a bhfuil breisluach AE
 cruthaithe aici cé go raibh Ballstáit eile den tuairim gur cheart dó leanúint
 de thacú le cuspóirí atá ann cheana agus le raon leathan gníomhaíochtaí.
 Luaigh na Pointí Fócais Náisiúnta arna sannadh
 ag údaráis na mBallstát gur cheart don chlár cuidiú le beartais náisiúnta a
 chumadh trí (a) dhea-chleachtais a sholáthar, (b) trí thaithí phraiticúil,
 saineolas agus eolas a chomhroinnt agus a mhalartú agus (c) trí thacaíocht a
 thabhairt do shaincheisteanna sláinte ar an gclár oibre polaitiúil náisiúnta.
 Bhí an Fóram um Beartas Sláinte an AE ag áitiú gur cheart béim láidir a
 chur ar dheitéarmanaint sláinte agus ar dhíriú níos mó ar na hothair. Mhol
 sé freisin go ndíreodh an clár ar ról na ndeitéarmanant sóisialta.
 Ina theannta sin, luaigh na Ballstáit agus na
 geallsealbhóirí araon an gá atá le Ballstáit uile an AE a bheith níos gníomhaí
 ina rannpháirteachas sa chlár agus leag siad béim air gur gá don chlár a bheith
 nasctha níos dlúithe leis an gConradh ar Fheidhmiú an Aontais Eorpaigh, le clár
 oibre Straitéis Eoraip 2020 agus le reachtaíocht atá ann cheana.
 3.2.
 Measúnú tionchair
 Sa tuarascáil faoin Measúnú Tionchair rinneadh
 anailís ar roghanna éagsúla don chlár. Aithníodh inti rogha na tosaíochta, ó
 thaobh costais-sochair de, mar rud a chomhfhreagraíonn do chlár
 dea-struchtúrtha, ina bhfuil cuspóirí sonracha, intomhaiste, insroichte,
 ábhartha agus faoi cheangal ama (SMART), gníomhaíochtaí atá in ord tosaíochta,
 lena gcruthaítear breisluach AE agus ina ndéantar faireachán níos fearr ar
 thorthaí agus ar thionchair. Díreofar sa chlár ar an méid seo a leanas:
 ·
 cuidiú le héascú glacadh réiteach nuálach chun
 cáilíocht, éifeachtúlacht agus inbhuanaitheacht na gcóras sláinte a fheabhsú
 agus chun rochtain ar chúram sláinte níos fearr agus níos sábháilte a mhéadú;
 ·
 an tsláinte a chur chun cinn agus galair a chosc ar
 leibhéal an AE trí chuidiú le hiarrachtaí na mBallstát agus iad a chomhlánú
 freisin i dtaca le líon na mblianta ina bhfuil a saoránaigh ina sláinte a
 mhéadú;
 ·
 tacú le réitigh i leith bagairtí sláinte trasteorann;
 ·
 tacú le gníomhaíochtaí a cheanglaítear faoi
 oibleagáidí dlíthiúla reatha an AE.
 Is é an buiséad
 faoin rogha seo tuairim is EUR 57 milliún sa bhliain (i bpraghsanna 2011), rud
 atá ag luí leis an leithdháileadh buiséid atá beartaithe don Chlár Sláinte le
 haghaidh Fáis sa Teachtaireacht 'Buiséad do Straitéis Eoraip 2020' i
 Meitheamh 2011.
 3.3.
 Breisluach Eorpach a sholáthar
 Mar a dhearbhaítear in Airteagal 168 den
 Chonradh ar Fheidhmiú an Aontais Eorpaigh, ní foláir do ghníomhaíocht de chuid
 an AE beartais náisiúnta a chomhlánú agus comhar idir na Ballstáit a spreagadh.
 Níor cheart don chlár rannchuidiú ach amháin i gcás nach féidir le Ballstát
 gníomhú ina aonar nó i gcás inar fearr comhordúchán chun dul ar aghaidh.
 Sa chlár moltar gníomhaíochtaí i réimsí ina
 bhfuil fianaise go bhfuil breisluach AE ar bhonn na gcritéar seo a leanas: malartú
 dea-chleachtas a chothú idir na Ballstáit; tacú le líonraí um
 chomhroinnt eolais nó fhoghlaim fhrithpháirteach; díriú ar bhagairtí
 trasteorann chun rioscaí a laghdú agus a n‐iarmhairtí a mhaolú; aghaidh
 a thabhairt ar shaincheisteanna áirithe maidir leis an margadh inmheánach i
 gcás ina bhfuil dlisteanacht shubstainteach ag an AE chun réitigh
 d'ardcháilíocht a áirithiú ar fud na mBallstát; acmhainneacht na
 nuálaíochta a scaoileadh i réimse na sláinte; gníomhaíochtaí as a
 bhfhéadfadh córas tagarmharcála teacht; barainneachtaí scála a fheabhsú
 trí chur amú i ngeall ar dhúbláil a sheachaint agus trí úsáid acmhainní
 airgeadais a bharrfheabhsú.
 3.4.
 Feidhmíocht an chláir a mhéadú
 Cuireann an clár le torthaí an Chéad Chláir Shláinte
 Phoiblí (2003-2008) agus leis an dara Clár Sláinte (2008-2013), i gcomhréir
 leis na conclúidí agus na moltaí a rinneadh sna meastóireachtaí agus iniúchtaí
 éagsúla arna gcur i gcrích ar na cláir sin.
 Is é is aidhm leis an gclár nua díriú ar níos
 lú gníomhaíochtaí, a bhfuil breisluach AE cruthaithe acu, a thugann torthaí
 nithiúla, agus a fhreagraíonn do bhearnaí nó do riachtanais aitheanta. Iarrtar
 sa chlár go gcuirfí feabhas ar an mbealach ina gcomhoibríonn na Ballstáit i
 réimse na sláinte agus go soláthrófaí giaráil chun beartais sláinte náisiúnta a
 athchóiriú.
 Ba cheart gníomhaíochtaí thar an tréimhse
 seacht mbliana agus pleananna oibre bliantúla a bheith bunaithe ar chlárú
 ilbhliantúil ina bhfuil líon teoranta gníomhaíochtaí in aghaidh na bliana. Ina
 theannta sin, ag cur le ceachtanna arna bhfoghlaim agus torthaí meastóireachtaí
 éagsúla, tugtar isteach roinnt eilimintí nua sa chlár:
 ·
 táscairí dul chun cinn chun cuspóirí agus tionchar
 an chláir a thomhas agus chun faireachán a dhéanamh air;
 ·
 breisluach AE mar phríomhdheitéarmanant i leagan
 amach na dtosaíochtaí do na pleananna oibre bliantúla;
 ·
 torthaí na dtionscadal a scaipeadh agus a chur i
 bhfios do lucht ceaptha beartas ar bhealach níos fearr;
 ·
 dreasachtaí chun rannpháirteachas níos mó sa chlár
 a spreagadh i measc na mBallstát ina bhfuil Ollioncam Náisiúnta (OIN) níos
 ísle. Áireofar leis seo ráta cómhaoinithe níos airde i gcás na mBallstát sin.
 Simpliú
 Trí athbhreithniú ar an Rialachán Airgeadais
 cuideofar le rannpháirteachas i gcláir AE a éascú, mar shampla trí shimpliú na
 rialacha, laghdú na gcostas rannpháirteachais, luathú nósanna imeachta
 dámhachtana agus 'aonad uileghnó' a sholáthar chun go mbeidh sé níos fusa do
 thairbhithe rochtain a fháil ar mhaoiniú AE. Bainfear úsáid iomlán as forálacha
 an Rialacháin Airgeadais leasaithe, go háirithe trí na ceanglais tuairiscithe a
 shimpliú tuilleadh, lena n‐áirítear trí úsáid níos forleithne
 tuairiscithe ar líne.
 Baineann dearadh an chláir nua lena chur chun
 feidhme agus a bhainistiú a shimpliú:
 1. Déanfar leibhéal chómhaoiniú an Aontais i
 leith deontas do ghníomhaíochtaí, do ghníomhaíochtaí arna gcómhaoiniú ag
 údaráis inniúla na mBallstát nó tríú tíortha, nó ag comhlachtaí
 neamhrialtasacha arna sainordú ag na húdaráis sin agus i leith deontas
 oibriúcháin a chomhchuibhiú ag 60 % de na costais incháilithe agus ag suas
 le 80 % i gcásanna fóntais eisceachtúil.
 2. Trí chlárú fadtéarmach gníomhaíochtaí
 straitéiseacha faoin gclár cuideofar lena líon iomlán in aghaidh na bliana a
 laghdú agus obair atriallach i nósanna imeachta maidir le cur i bhfeidhm,
 meastóireacht, idirbheartaíocht agus conrú a sheachaint. Ina theannta sin,
 beifear in ann díriú isteach níos fearr ar na réimsí tosaíochta agus úsáid níos
 fearr a bhaint as achmainní daonna agus airgeadais. Déanfar an próiseas
 maoiniúcháin a shimpliú go háirithe trí chreatchonarthaí a úsáid le haghaidh
 deontas oibriúcháin, agus scrúdófar an deis cnapshuimeanna a úsáid nuair is
 féidir chun an t‐ualach riaracháin a laghdú.
 3. Beidh na tascairí nua faireacháin agus
 meastóireachta ag brath ar scaipeadh éifeachtach thorthaí an Chláir agus
 déanfar a n‐úsáid sna Ballstáit a rianú le cúnamh ó líonra na bPointí
 Fócais Náisiúnta. Táthar ag súil leis mar sin cur chuige simplithe maidir le
 torthaí an Chláir a sholáthar; ba cheart go méadófar infheictheacht agus
 tionchar an Chláir trína nglacadh ag na húsáideoirí deiridh.
 4. I gcomhréir le Rialachán
 (CE) Uimh. 58/2003 ón gComhairle an 19 Nollaig 2002 lena
 leagtar síos an reacht maidir le cúraimí áirithe a bhaineann le bainistíocht ar
 chláir Chomhphobail a chur de chúram ar Ghníomhaireachtaí Feidhmiúcháin, chuir
 an Coimisiún de chúram ar an nGníomhaireacht Feidhmiúcháin um Shláinte agus um
 Thomhaltóirí na cúraimí cur chun feidhme le haghaidh bhainistíocht an Chláir
 Gníomhaíochta Comhphobail i réimse na Sláinte ó 2005 ar aghaidh. Féadfaidh an
 Coimisiún, ar bhonn anailíse costais/sochair, gníomhaireacht feidhmiúcháin atá
 ann cheana a úsáid chun an clár Sláinte le haghaidh Fáis 2014-2020 a chur chun
 feidhme, dá bhforáiltear i Rialachán (CE) Uimh. 58/2003 ón gComhairle
 an 19 Nollaig 2002 lena leagtar síos an reacht maidir le cúraimí
 áirithe a bhaineann le bainistíocht ar chláir Chomhphobail a chur de chúram ar
 ghníomhaireachtaí feidhmiúcháin.
 4.
 EILIMINTÍ DLÍ AN TOGRA
 Tá údar cuí le gníomhaíocht an AE ar fhorais
 na gcuspóirí atá leagtha amach in Airteagal 168 den Chonradh agus ar
 fhorais phrionsabal na coimhdeachta. 'Déanfaidh gníomhaíocht de chuid an
 Aontais beartais náisiúnta agus gníomhaíocht de chuid na mBallstát a
 chomhlánú'. Is féidir leis an Aontas 'tacú lena ghníomhaíocht'.
 Sa dara fomhír
 d'Airteagal 168(2) dearbhaítear go 'bhféadfaidh an Coimisiún, i ndlúth‐thadhall
 leis na Ballstáit, aon tionscnamh is fóinteach a ghlacadh chun an comhordú sin a
 chur ar aghaidh, go háirithe tionscnaimh arb é is aidhm dóibh treoirlínte agus
 táscairí a bhunú, malairtí dea-chleachtais a eagrú agus na heilimintí is gá a
 ullmhú d'fhaireachán tréimhsiúil agus do mheastóireacht thréimhsiúil'; agus
 sa triú mír ordaítear go 'dtaobhóidh an tAontas agus na Ballstáit le comhar
 le tríú tíortha agus leis na heagraíochtaí idirnáisiúnta inniúla i réimse na
 sláinte poiblí.'
 Sa chomhthéacs
 seo, trí Airteagal 168(5) den CFAE tugar de chumhacht do Pharlaimint na hEorpa
 agus don Chomhairle bearta dreasachta arna gceapadh chun sláinte an duine a
 chosaint agus a fheabhsú a ghlacadh.
 5.
 IMPLEACHT BHUISÉADACH
 EUR 446 milliún (i bpraghsanna reatha) a
 bheidh sna leithreasaí airgeadais chun an clár a chur chun feidhme le haghaidh
 na tréimhse ón 1 Eanáir 2014 go dtí an 31 Nollaig 2020. Tá sé seo i gcomhréir
 leis an leithdháileadh buiséid atá beartaithe don Chlár Sláinte sa
 Teachtaireacht 'Buiséad do Straitéis Eoraip 2020' ó Mheitheamh 2011.
 2011/0339 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 maidir le
 Clár Sláinte le haghaidh Fáis a bhunú, an tríú clár ilbhliantúil gníomhaíochta
 AE i réimse na sláinte don tréimhse 2014-2020
 (Téacs atá ábhartha maidir leis an LEE)
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 168(5) de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a
 chur chuig na Parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[6],
 Ag féachaint don tuairim ó Choiste na Réigiún[7],
 Ag gníomhú dóibh i gcomhréir leis an ngnáthnós
 imeachta reachtach,
 De bharr an méid seo a leanas:
 (1) Ba cheart ardleibhéal cosanta sláinte a
 áirithiú i sainiú agus cur chun feidhme beartas agus gníomhaíochtaí uile an
 Aontais, i gcomhréir le hAirteagal 168 den Chonradh. Déanfaidh an tAontas
 beartais sláinte náisiúnta a chomhlánú agus tacóidh sé leo, spreagfaidh sé
 comhar idir na Ballstáit agus cuirfidh sé comhordúchán idir a gcláir chun cinn,
 agus lánurraim á tabhairt do fhreagrachtaí na n‐údarás náisiúnta as a
 mbeartais sláinte a chumadh agus as seirbhísí sláinte agus cúram leighis a
 eagrú agus a sholáthar.
 (2) Ní foláir iarracht leanúnach chun na ceanglais
 atá leagtha amach in Airteagal 168 den Chonradh a chomhlíonadh. Is ionann an
 tsláinte a chur chun cinn ar leibhéal AE agus dlúthchuid de Straitéis Eoraip
 2020: Straitéis Eorpach maidir le fás cliste, inbhuanaithe agus
 uilechuimsitheach[8].
 Ach daoine a choinneáil folláin agus gníomhach níos faide beidh éifeachtaí
 dearfacha foriomlána ag an méid sin don tsláinte, agus tionchar dearfach ar
 tháirgiúlacht agus iomaíochas, agus brú ar na buiséid náisiúnta á laghdú ag an
 am céanna. Cuidíonn nuálaíocht sa chúram sláinte le díriú ar dhúshlán na
 hinbhuanaitheachta san earnáil i gcomhthéacs an athraithe dheimeagrafaigh',
 agus tá sé tábhachtach beart a dhéanamh chun éagothromaíochtaí ó thaobh sláinte
 de a laghdú chun 'fás uilechuimsitheach' a bhaint amach. Is iomchuí sa
 chomhthéacs seo 'Clár Sláinte le haghaidh Fáis', tríú clár gníomhaíochta AE i
 réimse na sláinte (2014-2020) (dá ngairtear 'an Clár' anseo feasta) a bhunú.
 (3) Maidir leis na cláir ghníomhaíochta
 Comhphobail i réimse na sláinte poiblí (2003-2008) agus i réimse na sláinte
 (2008-2013) arna nglacadh trí Chinneadh Uimh. 1786/2002/CE[9] agus trí Chinneadh
 Uimh. 1350/2007/CE faoi seach ó Pharlaimint na hEorpa agus ón gComhairle[10], rinneadh measúnú dearfach
 orthu as roinnt forbairtí agus feabhsuithe tábhachtacha a sholáthar. Ba cheart
 don chlár nua cur leis an méid atá bainte amach sna cinn roimhe. Ba cheart dó
 moltaí na n‐iniúchtaí agus na meastóireachtaí seachtracha arna ndéanamh a
 chur san áireamh, go háirithe moltaí na Cúirte Iniúchóirí[11], ar dá réir 'gur cheart,
 don tréimhse tar éis 2013, do Pharlaimint na hEorpa, don Chomhairle agus don
 Choimisiún an scóip atá ann do ghníomhaíochtaí an AE i réimse na sláinte poiblí
 agus cur chuige chistiú an AE sa réimse sin a athbhreithniú. Ba cheart an méid
 seo a dhéanamh ag cur san áireamh na n‐acmhainní buiséadacha atá ar fáil
 agus meicníochtaí eile comhair a bheith ann (amhail an modh oscailte comhair)
 mar mhodh chun comhoibriú agus malartú faisnéise i measc na ngeallsealbhóirí ar
 fud na hEorpa a éascú..
 (4) I gcomhréir le cuspóirí Straitéis Eoraip
 2020, ba cheart don Chlár díriú ar shraith cuspóirí agus gníomhaíochtaí atá
 sainithe go maith a bhfuil breisluach AE cruthaithe acu, agus tacaíocht a
 dhíriú ar líon níos lú gníomhaíochtaí i réimsí tosaíochta. I gcomhréir le prionsabal
 na coimhdeachta, cuirfear béim ar réimsí nach féidir le Ballstáit gníomhú ina n‐aonar
 ar bhealach cost-éifeachtach iontu, i gcás ina bhfuil ceisteanna soiléire
 trasteorann no margaidh inmheánaigh i gceist, nó i gcás ina bhfuil buntáistí
 suntasacha agus gnóthachain éifeachtúlachta le fáil ó chomhar ar leibhéal an
 AE.
 (5) Sa chlár moltar gníomhaíochtaí i réimsí
 ina bhfuil fianaise go bhfuil breisluach AE ar bhonn na gcritéar seo a leanas:
 malartú dea-chleachtas idir na Ballstáit; tacú le líonraí um chomhroinnt
 eolais nó fhoghlaim fhrithpháirteach; díriú ar bhagairtí trasteorann
 chun rioscaí a laghdú agus a n‐iarmhairtí a mhaolú; aghaidh a
 thabhairt ar shaincheisteanna áirithe maidir leis an margadh inmheánach i gcás
 ina bhfuil dlisteanacht shubstainteach ag an AE chun réitigh d'ardcháilíocht a
 áirithiú ar fud na mBallstát; acmhainneacht na nuálaíochta a scaoileadh
 i réimse na sláinte; gníomhaíochtaí as a bhféadfaidh córas tagarmharcála
 teacht chun gur féidir cinnteoireacht fheasach a dhéanamh ar leibhéal Eorpach;
 barainneachtaí scála a fheabhsú trí chur amú i ngeall ar dhúbláil a
 sheachaint agus trí úsáid acmhainní airgeadais a bharrfheabhsú.
 (6) I dtuarascáil na hEagraíochta Domhanda
 Sláinte (EDS) ar Chúrsaí Sláinte san Eoraip don bhliain 2009 aithnítear go
 bhfuil deis le haghaidh infheistíochta méadaithe i gcórais sláinte agus sláinte
 poiblí. I ndáil leis seo, spreagtar na Ballstáit chun feabhsú sláinte a aithint
 mar thosaíocht ina gcláir náisiúnta agus chun leas a bhaint as feasacht níos
 fearr i dtaobh deiseanna maidir le maoiniú ón AE do shláinte. Mar sin, ba
 cheart don chlár glacadh a thorthaí sna beartais sláinte náisiúnta a éascú.
 (7) Trí nuálaíocht sa tsláinte i dtéarmaí
 táirgí agus seirbhísí, agus i dtéarmaí eagraithe agus soláthair cúraim sláinte,
 is féidir cáilíocht an chúraim le haghaidh othar a fheabhsú agus freagairt do
 riachtanais nach bhfuil comhlíonta, agus cost-éifeachtúlacht agus
 inbhuanaitheacht an chúraim á bhfeabhsú freisin. Mar sin, ba cheart don Chlár
 glacadh nuálaíochta sa chúram sláinte a éascú.
 (8) Ba cheart don chlár rannchuidiú le
 haghaidh a thabhairt ar neamhionannais sláinte trí ghníomhaíocht faoi chuspóirí
 éagsúla agus trí mhalartú dea-chleachtas chun dul i ngleic leo a spreagadh agus
 a éascú.
 (9) Ba cheart
 seasamh an othair a neartú chun torthaí sláinte níos fearr agus níos sábháilte
 a bhaint amach. Ba cheart othair a chumasú chun a sláinte agus a gcúram sláinte
 a bhainistiú ar bhealach níos réamhghníomhaí. Ba cheart trédhearcacht
 gníomhaíochtaí agus córas cúraim sláinte agus infhaighteacht faisnéise d'othair
 a bharrfheabhsú. Ba cheart aiseolas ó othair agus cumarsáid leo a chur san
 áireamh i gcleachtais cúraim sláinte. Tá tacaíocht do Bhallstáit, eagraíochtaí
 othar agus geallsealbhóirí fíor‐riachtanach agus ba cheart í a chomhordú
 ar leibhéal an AE chun cuidiú go héifeachtach le hothair agus go háirithe leo
 siúd a bhfuil galair neamhchoitianta orthu chun leas a bhaint as cúram sláinte
 trasteorann.
 (10) I gcomhthéacs sochaí atá ag aosú, is
 féidir, trí infheistíochtaí dea-stiúrtha chun sláinte a chur chun cinn agus
 galair a chosc, líon 'na mblianta ina bhfuil daoine ina sláinte' a mhéadú agus
 ar an gcaoi sin na daoine scothaosta a chumasú chun leanúint den obair de réir
 mar atá siad ag aosú. Is iad na galair ainsealacha faoi deara 80 % den
 bhásmhaireacht anabaí san AE. Ach glacadh dea-chleachtas bailíochtaithe do
 bhearta choisceacha cost-éifeachtacha a dhíríonn ar na príomhfhachtóirí riosca,
 eadhon caitheamh tobac, mí-úsáid alcóil agus otracht, chomh maith le VEID/SEIF,
 a aithint, a scaipeadh agus a chur chun cinn, rannchuideoidh an Clár le galair
 a chosc agus an tsláinte a chur chun cinn, agus fachtóirí bunúsacha de chineál
 sóisialta nó comhshaoil á gcur san áireamh.
 (11) Chun na hiarmhairtí don tsláinte phoiblí
 ó bhagairtí sláinte trasteorann, a d'fhéadfadh dul ó olléilliú i ngeall ar
 theagmhais cheimiceacha go paindéimí, amhail na cinn a thig le déanaí as E
 coli, fliú de chineál H1N1 nó SARS (géarshiondróim trom riospráide), a
 íosmhéadú, ba cheart don Chlár rannchuidiú le meicníochtaí agus uirlisí láidre
 a chruthú agus a chothabháil chun mórbhagairtí sláinte trasteorann a bhrath, a
 mheasúnú agus a bhainistiú. I ngeall ar nádúr na mbagairtí sin, ba cheart don
 Chlár tacú le bearta comhordaithe sláinte poiblí ar leibhéal an AE chun aghaidh
 a thabhairt ar ghnéithe éagsúla, chun cur le hullmhacht agus pleanáil
 freagartha, le measúnú riosca láidir agus iontaofa agus le creat láidir
 bainistíochta riosca agus géarchéime. Sa chomhthéacs seo, tá sé tábhachtach go
 dtairbhíonn an clár de chomhlántacht le clár oibre an Lárionaid Eorpaigh um
 Ghalair a Chosc agus a Rialú[12]
 sa chomhrac in aghaidh galar teagmhálach agus leis na gníomhaíochtaí a
 dtacaítear leo faoi chláir an Aontais do thaighde agus do nuálaíocht. Ba cheart
 iarracht ar leith a dhéanamh chun comhtháiteacht agus sineirgíochtaí a áirithiú
 idir an Clár agus obair dhomhanda sláinte a dhéantar faoi chláir agus
 ionstraimí eile Comhphobail a thugann aghaidh go háirithe ar réimsí fliú,
 VEID/SEIF, eitinn agus bagairtí sláinte trasteorann eile i dtríú tíortha.
 Feadfaidh gníomhaíocht faoin gclár bagairtí sláinte trasteorann a thig as
 teagmhais bhitheolaíocha agus cheimiceacha, as athrú aeráide nó comhshaoil a
 chumhdach freisin. Mar a dhearbhaítear sa Teachtaireacht ón gCoimisiún 'Buiséad
 do Straitéis Eoraip 2020' tá an Coimsiún tiomanta don athrú aeráide a
 phríomhshruthú isteach i gcláir caiteachais iomláin an Aontais agus ar a laghad
 20 % de bhuiséad an Aontais a dhíriú ar chuspóirí a bhaineann leis an
 aeráid. Tríd an gcaiteachas sa Chlár Sláinte le haghaidh Fáis faoi chuspóir 4
 cuideofar ar bhealach ginearálta leis an gcuspóir sin trí aghaidh a thabhairt
 ar bhagairtí sláinte a bhaineann leis an athrú aeráide. Cuirfidh an Coimisiún
 faisnéis ar fáil faoin gcaiteachas ar an athrú aeráide laistigh den Chlár
 Sláinte le haghaidh Fáis.
 (12) I gcomhréir le hAirteagal 114 den
 Chonradh, ba cheart ardleibhéal cosanta sláinte a áirithiú sa reachtaíocht arna
 glacadh ag an Aontas maidir le bunú agus feidhmiú an Mhargaidh Inmheánaigh. I
 gcomhréir leis an gcuspóir sin, ba cheart don Chlár iarracht ar leith a
 dhéanamh tacú le gníomhaíochtaí a cheanglaíonn cuspóirí reachtaíocht an AE i
 réimsí táirgí íocshláinte, feistí leighis, fíochán agus ceall daonna, fola,
 orgán daonna, galar teagmhálach agus bagairtí eile sláinte, ceart othar i
 gcúram sláinte trasteorann agus táirgí tobac agus fógraíochta.
 (13) Ba cheart don Chlár rannchuidiú le
 cinnteoireacht atá bunaithe ar fhianaise trí chóras faisnéise agus eolais faoin
 tsláinte a chothú. Is éard a bheadh i gceist leis an gcóras sin, inter alia,
 sonraí sláinte a bhailiú agus a anailísiú, tacú leis na Coistí[13] eolaíocha agus rannpháirtiú i
 scaipeadh forleathan thorthaí an Chláir.
 (14) Ba cheart don Chlár díriú go príomha ar
 chomhar le húdaráis inniúla sláinte náisiúnta agus dreasachtaí a sholáthar do
 rannpháirteachas forleathan na mBallstát go léir. Go háirithe, ba cheart
 rannpháirteachas Ballstát a bhfuil Ollioncam Náisiúnta (OIN) acu atá níos lú ná
 90 % de mheán an Aontais a spreagadh go gníomhach.
 (15) Tá ról
 tábhachtach ag comhlachtaí neamhrialtasacha agus geallsealbhóirí sláinte, go
 háirithe ag eagraíochtaí othar agus comhlachais gairmithe sláinte, chun an
 fhaisnéis agus an chomhairle is gá a sholáthar don Choimisiún chun an clár a
 chur chun feidhme. Chun an ról sin a chomhlíonadh, d'fhéadfadh sé go mbeadh
 ranníocaíochtaí ón gClár ag teastáil uathu chun a a bheith in ann feidhmiú. Is
 ar an gcúis seo a bheidh rochtain ar an gclár ag ENRanna ionadaitheacha agus ag
 eagraíochtaí othar a oibríonn i réimse na sláinte poiblí, a imríonn ról
 éifeachtach i bpróisis agallaimh shibhialta ar leibhéal an AE, amhail mar
 shampla rannpháirteachas i ngrúpaí comhairleacha, agus ar an gcaoi sin a
 rannchuidíonn le cuspóirí sonracha an Chláir a shaothrú.
 (16) Ba cheart don Chlár sineirgíochtaí a chur
 chun cinn agus dúbláil le cláir ghaolmhara agus gníomhaíochtaí gaolmhara de
 chuid an Aontais á seachaint aige. Ba cheart úsáid iomchuí a bhaint as cistí
 agus cláir eile de chuid an Aontais, go háirithe creat reatha agus todhchaí
 chláir an Aontais do thaighde agus do nuálaíocht agus a dtorthaí, na Cistí
 Struchtúracha, an Clár um athrú sóisialta agus nuálaíocht, Ciste
 Dlúthpháirtíochta na hEorpa, an Straitéis Eorpach um shláinte san ionad oibre,
 an Clár um Iomaíochas agus Nuálaíocht, an Creatchlár um ghníomhaíocht
 chomhshaoil agus aeráide (LIFE), clár gníomhaíochta an Aontais i réimse an
 bheartais tomhaltóirí (2014-2020)[14],
 an clár um Cheartas (2014-2020), an Clár Comhpháirteach um Maireachtáil
 Chuidithe Chomhthimpeallach, (Clár Oideachais don Eoraip) agus Clár Staidrimh
 an Aontais laistigh dá ngníomhaíochtaí faoi seach.
 (17) De réir Airteagal 168
 den Chonradh, cothóidh an tAontas agus na Ballstáit comhar le tríú tíortha agus
 leis na heagraíochtaí idirnáisiúnta inniúla i réimse na sláinte poiblí. Ba
 cheart mar sin don chlár a bheith oscailte do rannpháirteachas tríú tíortha, go
 háirithe tíortha aontacha, tíortha is iarrthóirí agus iarrthóirí ionchasacha a
 thairbhíonn de straitéis réamhaontachais, tíortha CSTE/an LEE, tíortha
 comharsanachta agus na tíortha a bhfuil feidhm ag Beartas Comharsanachta na
 hEorpa (BCE) maidir leo agus tíortha i gcomhréir leis na coinníollacha atá
 leagtha síos trí chomhaontú ábhartha déthaobhach nó iltaobhach.
 (18) Ba cheart caidreamh
 iomchuí le tríú tíortha nach bhfuil rannpháirteach sa chlár a éascú chun cuidiú
 le cuspóirí an chláir a bhaint amach, agus aon chomhaontuithe ábhartha idir na
 tíortha sin agus an tAontas á gcur san áireamh. Sa chomhthéacs sin, d'fhéadfadh
 an tAontas imeachtaí maidir leis an tsláinte a eagrú nó d'fhéadfadh tríú
 tíortha gníomhaíochtaí a dhéanamh a chomhlánódh na gníomhaíochtaí maoinithe ag
 an gclár i réimsí leasa fhrithpháirtigh, ach níor cheart go mbeidh
 ranníocaíocht faoin gClár i gceist.
 (19) Chun éifeachtacht agus éifeachtúlacht
 gníomhaíochtaí ar leibhéal an Aontais agus gníomhaíochtaí idirnáisiúnta a
 uasmhéadú, ba cheart comhar a fhorbairt le heagraíochtaí idirnáisiúnta ábhartha
 amhail na Náisiúin Aontaithe agus a ngníomhaireachtaí speisialaithe, go
 háirithe an Eagraíocht Dhomhanda Sláinte, chomh maith le Comhairle na hEorpa
 agus an Eagraíocht um Chomhar agus Forbairt Eacnamaíochta, d'fhonn an Clár a
 chur chun feidhme.
 (20) Ba cheart don chlár dul ar aghaidh go
 ceann tréimhse seacht mbliana chun a ré a ailíniú le ré an Chreata Airgeadais
 Ilbhliantiúil mar atá leagtha amach in [Airteagal 1] den Rialachán ón
 gComhairle lena leagtar síos an creat airgeadais ilbhliantúil do na blianta
 2014-2020. Leagtar síos leis an Rialachán seo, ar feadh ré iomlán an Chláir,
 imchlúdach airgeadais arb é an phríomhthagairt don údarás buiséadach le linn an
 nós imeachta bhuiséadaigh bhliantúil é, de réir bhrí phointe 17 de Chomhaontú
 Idirinstitiúideach an XX/YY/200Z idir Parlaimint na hEorpa, an Chomhairle agus
 an Coimisiún maidir le smacht buiséadach agus le bainistíocht fhónta airgeadais
 [nasc].
 (21) I gcomhréir le hAirteagal 49 de Rialachán
 (CE, Euratom) Uimh. 1605/2002 ón gComhairle an 25 Meitheamh 2002
 maidir leis an Rialachán Airgeadais is infheidhme maidir le buiséad ginearálta
 na gComhphobal Eorpach[15],
 tugann an Rialachán seo an bunús dlí don ghníomhaíocht agus do chur chun
 feidhme an Chláir Sláinte le haghaidh Fáis.
 (22) Chun dálaí aonfhoirmeacha a
 áirithiú chun an Rialachán seo a chur chun feidhme trí bhíthin clár
 oibre bliantúil, ba cheart cumhachtaí cur chun feidhme a thabhairt don
 Choimisiún. Ba cheart na cumhachtaí sin a fheidhmiú i gcomhréir le Rialachán
 (AE) Uimh. 182/2011 ó Pharlaimint na hEorpa agus ón gComhairle an
 16 Feabhra 2011 lena leagtar síos na rialacha agus na prionsabail
 ghinearálta a bhaineann leis na sásraí maidir le rialú ag na Ballstáit ar
 fheidhmiú cumhachtaí cur chun feidhme ag an gCoimisiún[16].
 (23) Ba cheart an Clár a chur chun feidhme
 agus lánurraim á tabhairt do phrionsabal na trédhearcachta agus le
 cothromaíocht réasúnach idir a chuspóirí éagsúla. Ba cheart don Chlár
 gníomhaíochtaí iomchuí arna gcumhdach ag cuspóirí sonracha an chláir agus a
 bhfuil breisluach soiléir AE acu a roghnú agus a mhaoiniú. Ba cheart a leagan
 amach sna cláir oibre bliantúla, go háirithe, na critéir fhíor-riachtanacha roghnúcháin
 is infheidhme maidir le tairbhithe féideartha, i gcomhréir leis an Rialachán
 Airgeadais, chun a áirithiú go bhfuil an achmhainneacht airgeadais agus
 oibríochtúil acu chun tabhairt faoi ghníomhaíochtaí arna maoiniú faoin gClár,
 agus, i gcás inarb iomchuí, go bhfuil an fhianaise a éilítear chun a
 neamhspleáchas a thaispeáint acu.
 (24) Ba cheart faireachán agus meastóireacht a
 dhéanamh ar luach agus iarmhairt an Chláir go rialta. Ba cheart a chur san
 áireamh sa mheastóireacht go bhféadfadh sé go mbeadh gá le tréimhse níos faide
 ná ré an Chláir chun a chuspóirí a shaothrú.
 (25) Tá comhar na n‐údarás náisiúnta
 fíor-riachtanach i gcomhroinnt faisnéise le hiarrthóirí ionchasacha chun go
 mbeidh rannpháirteachas cothrom sa Chlár, agus i gcomhroinnt eolais arna
 sholáthar ag an gclár le geallsealbhóirí éagsúla in earnáil na sláinte poiblí.
 Thairis sin, meastar a rannpháirteachas i rianú na n‐iarmhairtí arna
 nginiúint ag an gClár ar leibhéal náisiúnta a bheith thar a bheith tábhachtach.
 Ar an gcaoi sin, ba cheart do na Ballstáit Pointí Fócais Náisiúnta a ainmniú
 chun tacú leis na gníomhaíochtaí a luaitear thuas.
 (26) Ba cheart leasanna airgeadais an Aontais
 Eorpaigh a chosaint trí bhíthin beart comhréireach ar feadh na timthrialla
 caiteachais, lena n‐áirítear neamhrialtachtaí a chosc, a bhrath agus a
 imscrúdú, cistí a cailleadh, a íocadh go mícheart nó a úsáideadh go mícheart a
 aisghabháil agus, nuair is iomchuí, pionóis.
 (27) Ba cheart idirthréimhse a áirithiú idir
 an clár nua agus an clár roimhe a ionadaíonn sé, go háirithe maidir le leanúint
 de na socruithe ilbhliantúla dá bhainistíocht, amhail cúnamh teicniúil agus
 airgeadais a mhaoiniú. Amhail ón 1 Eanáir 2021, ba cheart, más gá, do na
 leithreasaí do chúnamh teicniúil agus riaracháin an caiteachas a bhaineann le
 bainistíocht gníomhaíochtaí nach bhfuil tugtha chun críche fós faoi dheireadh
 2020 a chumhdach.
 (28) Cuirtear an Rialachán seo in ionad
 Chinneadh Uimh. 1350/2007/CE. Ba cheart an Cinneadh sin a aisghairm dá bhrí
 sin,
 TAR ÉIS AN RIALACHÁN SEO A GHLACADH:
 Caibidil
 I
 Forálacha ginearálta
 Airteagal 1
 Bunú an
 Chláir
 Tríd an Rialachán seo bunaítear tríú clár
 ilbhliantúil gníomhaíochta Aontais i réimse na sláinte, ar a dtugtar an Clár
 Sláinte le haghaidh Fáis, a chumhdaíonn an tréimhse ón 1 Eanáir 2014 go dtí
 an 31 Nollaig 2020 (dá ngairtear 'an Clár' anseo feasta).
 Airteagal 2
 Cuspóirí
 ginearálta
 Is iad cuspóirí ginearálta an Chláir Sláinte
 le haghaidh Fáis comhoibriú leis na Ballstáit chun nuálaíocht sa chúram sláinte
 a spreagadh agus chun inbhuanaitheacht na gcóras sláinte a mhéadú, chun sláinte
 shaoránaigh an AE a fheabhsú agus iad a chosaint ó bhagairtí sláinte
 trasteorann.
 Caibidil II
 Cuspóirí agus
 gníomhaíochtaí
 Airteagal 3
 Cuspóirí
 agus táscairí sonracha
 Déanfar na cuspóirí ginearálta dá dtagraítear
 in Airteagal 2 a shaothrú trí na cuspóirí sonracha seo a leanas:
 (1) Uirlisí agus meicníochtaí coiteanna ar
 leibhéal an AE a fhorbairt chun díriú ar ghanntanais acmhainní, idir acmhainní
 daonna agus airgeadais agus chun glacadh nuálaíochta sa chúram sláinte a éascú
 chun rannchuidiú le córais sláinte nuálacha agus inbhuanaithe a chur ar fáil.
 Déanfar an cuspóir seo a thomhas go háirithe
 tríd an líon Ballstát a úsáideann na huirlisí agus na meicníochtaí arna
 bhforbairt agus na míreanna comhairle a mhéadú.
 (2) Rochtain ar shaineolas leighis agus
 faisnéis faoi riochtaí sonracha a mhéadú freisin thar theorainneacha náisiúnta,
 agus comhréitigh agus comhthreoirlínte a fhorbairt chun cáilíocht cúraim
 sláinte agus sábháilteacht othar a fheabhsú chun rochtain ar chúram sláinte
 níos fearr agus níos sábháilte do shaoránaigh an AE a mhéadú;
 Déanfar an cuspóir seo a thomhas go háirithe
 tríd an méadú ar líon na ngairmithe sláinte a úsáideann an saineolas arna
 bhailiú trí na Líonraí Tagartha Eorpacha i gcomhthéacs Threoir 2011/24/AE
 maidir le cearta othar i gcúram sláinte trasteorann a chur i bhfeidhm (dá
 ngairtear na 'Líonraí Tagartha Eorpach' anseo feasta); an méadú ar líon
 na n‐othar a úsáideann na líonraí seo; agus an méadú ar líon na
 mBallstát a úsáideann na treoirlínte arna bhforbairt.
 3) Glacadh dea-chleachtas bailíochtaithe chun
 bearta choisceacha cost-éifeachtacha a aithint, a scaipeadh agus a chur chun
 cinn, trí dhíriú ar phríomhthosca riosca, eadhon caitheamh tobac, mí-úsáid
 alcóil agus otracht, chomh maith le VEID/SEIF, agus béim á cur ar an ngné
 thrasteorann, chun galair a chosc agus an tsláinte a chur chun cinn;
 Déanfar an cuspóir seo a thomhas go háirithe
 tríd an méadú ar líon na mBallstát atá rannpháirteach i gcur chun cinn na
 sláinte agus i gcosc galar, agus úsáid á baint acu as dea‐chleachtais
 bhailíochtaithe.
 (4) Cur chuige coiteanna a fhorbairt agus a
 luach chun feabhas a chur ar ullmhacht agus comhordú i gcásanna éigeandála
 sláinte a thaispeáint chun saoránaigh a chosaint ar bhagairtí sláinte
 trasteorann.
 Déanfar an cuspóir seo a thomhas go háirithe
 tríd an méadú ar líon na mBallstát a chomhtháthaíonn na cur chuige coiteanna
 atá forbartha i ndearadh a bpleananna ullmhachta.
 Airteagal 4
 Gníomhaíochtaí
 incháilithe
 Déanfar na cuspóirí dá dtagraítear in Airteagal
 3 a bhaint amach trí na gníomhaíochtaí a liostaítear thíos agus de réir na
 dtosaíochtaí atá leagtha amach sa chlár oibre dá dtagraítear in Airteagal 11
 den Rialachán seo.
 (1) Rannchuidiú le córais sláinte nuálacha
 agus inbhuanaithe:
 –
 1.1. Comhar AE a fhorbairt maidir le Measúnú ar
 Theicneolaíocht Sláinte i gcomhthéacs Threoir 2011/24/AE maidir le cearta othar
 i gcúram sláinte trasteorann a chur i bhfeidhm;
 –
 1.2. Glacadh nuálaíochta sláinte agus
 ríomhShláinte a chur chun cinn trí idir‐inoibritheacht feidhmchláir
 ríomhShláinte a mhéadú;
 –
 1.3. Tacú le hinbhuanaitheacht lucht oibre
 sláinte an AE trí réamh-mheastachán agus pleanáil éifeachtach agus straitéisí
 éifeachtúla earcaíochta agus coinneála a chur chun cinn;
 –
 1.4. Saineolas a sholáthar chun cuidiú leis na Ballstáit
 na córais sláinte a athchóiriú;
 –
 1.5 Tacú le Comhpháirtíocht na hEorpa um Nuáil
 maidir le hAoisiú Gníomhach agus Folláin, treoirthionscadal faoi Aontas na
 Nuálaíochta - Tionscnamh Suaitheanta de chuid Straitéis Eoraip 2020[17].
 –
 1.6 Gníomhaíochtaí arna gceangal ag cuspóirí
 reachtaíocht an AE nó a rannchuidíonn leo i réimsí na bhfeistí leighis chomh
 maith le r-Shláinte agus ag forálacha maidir le Measúnú ar Theicneolaíocht
 Sláinte sa reachtaíocht maidir le cúram sláinte trasteorann;
 –
 1.7 Córas eolais faoi shláinte a chothú, lena n‐áirítear
 Coistí Eolaíocha, chun rannchuidiú le cinnteoireacht bunaithe ar fhianaise.
 (2) Rochtain ar chúram sláinte níos fearr agus
 níos sábháilte do shaoránaigh a mhéadú:
 –
 2.1. Creidiúnú a bhunú do na Líonraí Tagartha
 Eorpacha agus tacú leo ;
 –
 2.2. Tacú le gníomhaíocht maidir le galair
 neamhchoitianta lena n‐áirítear Líonraí Tagartha Eorpacha a chruthú (i
 gcomhréir le 2.1), faisnéis a chruthú agus cláir bhunaithe ar na critéir
 choiteanna creidiúnúcháin a chruthú;
 –
 2.3. Comhar maidir le sábháilteacht othar agus
 cáilíocht cúraim shláinte a neartú, trí infhaighteacht faisnéise d'othair a
 mhéadú, trí mhalartú dea-chleachtas agus trí fhorbairt treoirlínte; tacú le
 gníomhaíocht maidir le cúram agus taighde i ndáil le galair ainsealacha lena n‐áirítear
 forbairt treoirlínte Eorpacha.
 –
 2.4. Treoirlínte a fhorbairt chun úsáid stuama
 frithmhiocróbach sa leigheas daonna a fheabhsú agus chun na cleachtais a
 mhéadaíonn frithsheasamh frithmhiocróbach a laghdú.
 –
 2.5. Gníomhaíochtaí arna gceangal ag cuspóirí
 reachtaíocht an AE nó a rannchuidíonn leo i réimse na bhfíochán agus na gceall,
 na fola, na n‐orgán, chearta na n‐othar i gcúram sláinte
 trasteorann agus na dtáirgí íocshláinte;
 –
 2.6. Córas eolais faoin tsláinte a chothú, chun
 rannchuidiú le cinnteoireacht bhunaithe ar fhianaise.
 (3) An tsláinte a chur chun cinn agus galair a
 chosc:
 –
 3.1 Dea-chleachtais a mhalartú faoi
 bhuncheisteanna sláinte amhail caitheamh tobac a chosc, mí‐úsáid alcóil
 agus otracht;
 –
 3.2. Tacú le galair ainsealacha, lena n‐áirítear
 ailse, a chosc, trí eolas agus dea‐chleachtas a chomhroinnt agus trí
 chomhghníomhaíochtaí a fhorbairt;
 –
 3.3. Gníomhaíochtaí arna gceangal ag cuspóirí
 reachtaíocht an AE nó a rannchuidíonn leo i réimse na dtáirgí agus na
 fógraíochta tobac;
 –
 3.4. Córas eolais faoin tsláinte a chothú, chun
 rannchuidiú le cinnteoireacht bhunaithe ar fhianaise.
 (4) Saoránaigh a chosaint ar bhagairtí sláinte
 trasteorann:
 –
 4.1. Ullmhacht agus freagairt i gcás bagairtí
 sláinte trasteorann tromchúiseacha a neartú;
 –
 4.2. Cumas measúnaithe riosca a fheabhsú trí
 acmhainní breise a sholáthar le haghaidh saineolais eolaíoch agus fardal a
 dhéanamh de na measúnuithe atá ann cheana;
 –
 4.3. Tacú le forbairt acmhainní in aghaidh
 bagairtí sláinte sna Ballstáit inter alia trí phleanáil agus trí chomhordú
 ullmhachta agus freagartha, trí chur chuige coiteann maidir le vacsaíniú, trí
 threoirlínte agus meicníochtaí a fhorbairt do chomhsholáthar frithbheart
 leighis;
 –
 4.4. Gníomhaíochtaí arna gceangal ag cuspóirí
 reachtaíocht an AE nó a rannchuidíonn leo i réimse na ngalar teagmhálach agus
 bagairtí eile sláinte;
 –
 4.5. Córas eolais faoin tsláinte a chothú, chun
 rannchuidiú le cinnteoireacht bhunaithe ar fhianaise.
 Tá tuairisc níos mionsonraithe ar an bhfoirm a
 d'fhéadfadh a bheith sna gníomhaíochtaí sin in Iarscríbhinn I. Tugtar liosta
 táscach na reachtaíochta ábhartha in Iarscríbhinn II a ghabhann leis an
 Rialachán seo.
 Caibidil III
 Forálacha airgeadais
 Airteagal 5
 Cistiú
 1. Socraítear an leithdháileadh airgeadais
 chun an Clár a chur chun feidhme go ceann tréimhse ón 1 Eanáir 2014 go dtí
 an 31 Nollaig 2020 ag EUR 446 000 000 i bpraghsanna reatha.
 Airteagal 6
 Rannpháirteachas
 tríú tíortha
 1. Beidh an Clár ar oscailt ar bhonn costais, do
 rannpháirteachas tríú tíortha, go háirithe:
 (a) Tíortha aontacha,
 tíortha is iarrthóirí agus iarrthóirí ionchasacha a thairbhíonn de straitéis
 réamhaontachais, i gcomhréir leis na prionsabail ghinearálta agus leis na
 téarmaí ginearálta maidir lena rannpháirteachas i gcláir Aontais arna mbunú sna
 Comhaontuithe Réime, Comhaontuithe Comhlachais ón gComhairle nó Comhaontuithe
 dá samhail;
 (b) Tíortha CSTE/an
 LEE i gcomhréir leis na coinníollacha atá bunaithe i gComhaontú an LEE;
 (c) Tíortha
 comharsanachta agus na tíortha a bhfuil feidhm ag Beartas Comharsanachta na
 hEorpa (BCE) maidir leo i gcomhréir leis na coinníollacha atá leagtha síos trí
 chomhaontú déthaobhach nó iltaobhach ábhartha;
 (d) Tíortha eile i
 gcomhréir leis na coinníollacha atá leagtha síos i gcomhaontú déthaobhach nó
 iltaobhach ábhartha.
 Airteagal 7
 Cineálacha
 idirghabhála
 1. I gcomhréir leis an Rialachán Airgeadais,
 féadfaidh ranníocaíochtaí an Aontais a bheith i bhfoirm deontas nó soláthair
 phoiblí nó aon idirghabhálacha eile is gá chun cuspóirí an Chláir a bhaint
 amach.
 2. Féadtar deontais a dhámhachtain chun an
 méid seo a leanas a chistiú:
 (a) gníomhaíochtaí a
 bhfuil breisluach AE soiléir acu arna gcómhaoiniú ag údaráis inniúla na
 mBallstát atá freagrach as Sláinte Phoiblí nó ag na tríú tíortha atá
 rannpháirteach de bhun Airteagal 6, nó ag comhlachtaí neamhrialtasacha arna
 sainordú ag na húdaráis inniúla sin;
 (b) gníomhaíochtaí a
 bhuil breisluach AE soiléir acu arna gcómhaoiniú ag comhlachtaí poiblí nó
 príobháideacha eile, dá dtagraítear in Airteagal 8(1), lena n‐áirítear
 eagraíochtaí idirnáisiúnta atá gníomhach i réimse na sláinte; i gcás na n‐eagraíochtaí
 sin, nuair is iomchuí gan glao ar thogra roimh ré, ar choinníoll go bhfuil údar
 cuí leis an gcinneadh sna cláir oibre bhliantúla;
 (c) feidhmiú
 comhlachtaí neamhrialtasacha dá dtagraítear in Airteagal 8(2) i gcás inar gá
 tacaíocht airgeadais chun cuspóir sonrach amháin nó níos mó den Chlár a
 shaothrú.
 3. Ní sháróidh deontais arna n‐íoc ag an
 Aontas na leibhéil seo a leanas:
 (a) 60 % de na
 costais incháilithe do ghníomhaíocht a dhíríonn ar chuspóir de chuid an Chláir.
 I gcásanna fóntais eisceachtúil, féadfaidh ranníocaíocht an Aontais dul suas go
 80 % de na costais incháilithe.
 (b) 60 % de na
 costais incháilithe do fheidhmiú comhlachta neamhrialtasaigh. «I gcásanna
 fóntais eisceachtúil féadfaidh comhlachtaí dá leithéid tairbhiú de
 ranníocaíocht suas le 80 % de na costais incháilithe.
 (c) 60 % de na
 costais incháilithe do ghníomhaíochtaí dá dtagraítear i bpointe (b) de mhír 2
 cé is moite de Bhallstáit ar lú a n‐ollioncam náisiúnta in aghaidh an
 chónaitheora ná 90 % de mheán an Aontais, Ballstáit a thairbheoidh de
 ranníocaíocht suas le 80 % de na costais incháilithe. I gcásanna fóntais
 eisceachtúil, féadfaidh an ranníocaíocht do ghníomhaíochtaí dá dtagraítear i
 bpointe (b) de mhír 2 dul suas le 80 % de na costais incháilithe d'údaráis
 inniúla na mBallstát uile nó na dtríú tíortha uile atá rannpháirteach sa Chlár.
 4. Feadtar deontais a íoc i bhfoirm
 cnapshuimeanna, scálaí caighdeánacha na gcostas aonaid nó maoinithe chomhréidh
 i gcás ina n‐oireann sé sin do nádúr na ngníomhaíochtaí lena mbaineann.
 Airteagal 8
 Tairbhithe
 is incháilithe do dheontais
 1. Féadtar na deontais do ghníomhaíochtaí dá
 dtagraítear in Airteagal 7(2)(a) agus (b) a dhámhachtain ar eagraíochtaí atá
 bunaithe go dlíthiúil, ar údaráis phoiblí, ar chomhlachtaí earnála poiblí, go
 háirithe ar insititiúidí taighde agus sláinte, ar ollscoileanna agus ar
 bhunaíochtaí ardoideachais agus ar ghnóthais.
 2. Féadtar na deontais do fheidhmiú na
 gcomhlachtaí dá dtagraítear in Airteagal 7(2)(c) a dhámhachtain ar na comhlachtaí
 a chomhlíonann na critéir seo a leanas:
 (a) Is comhlachtaí
 atá neamhrialtasach, neamhbhrabúsach agus neamhspleách ar leasanna
 tionsclaíochta, tráchtála agus gnó nó ar leasanna contrártha eile iad;
 (b) Tá siad ag obair
 i réimse na sláinte poiblí, ag imirt ról éifeachtach i bpróisis an agallaimh
 shibhialta ar leibhéal an AE agus saothraíonn siad cuspóir sonrach amháin ar a
 laghad den Chlár dá dtagraítear in Airteagal 3;
 (c) Tá siad gníomhach
 ar leibhéal an Aontais agus i leath na mBallstát ar a laghad, agus tá cumhdach
 geografach cothromúil ar an Aontas acu.
 Airteagal 9
 Cúnamh
 riaracháin agus teicniúil
 Féadfaidh an
 leithdháileadh airgeadais don Chlár speansais a chumhdach freisin a bhaineann
 le gníomhaíochtaí ullmhachta, faireacháin, rialaithe, iniúchta agus
 meastóireachta arna gceangal go díreach chun an Clár a bhainistiú agus a
 chuspóirí a bhaint amach, go háirithe staidéir, cruinnithe, gníomhaíochtaí
 faisnéise agus cumarsáide, lena n‐áirítear cumarsáid chorparáideach
 thosaíochtaí polaitiúla an Aontais Eorpaigh a mhéid is a bhaineann siad le
 cuspóirí ginearálta an Rialacháin seo, speansais atá nasctha le líonraí TF a
 bhfuil béim acu ar mhalartú faisnéise, chomh maith le gach speansas maidir le
 cúnamh teicniúil agus riaracháin arna thabhú ag an gCoimisiún chun an Clár a
 bhainistiú.
 Caibidil IV
 Cur chun feidhme
 Airteagal 10
 Modhanna
 cur chun feidhme
 Beidh an Coimisiún freagrach as cur chun
 feidhme an Chláir i gcomhlíonadh na modhanna bainistíochta atá leagtha amach sa
 Rialachán Airgeadais.
 Airteagal 11
 Cláir
 oibre bhliantúla
 1. Déanfaidh an Coimisiún an Clár a chur chun
 feidhme trí chláir oibre bhliantúla a bhunú ina leagtar amach na heilimintí dá
 bhforáiltear sa Rialachán Airgeadais agus go háirithe:
 (a) na tosaíochtaí
 agus na gníomhaíochtaí a bhfuiltear le tabhairt fúthu, lena n‐áirítear
 leithdháileadh acmhainní airgeadais;
 (b) critéir
 incháilitheachta mhionsonraithe do na tairbhithe i gcomhlíonadh Airteagal 8;
 (c) na critéir maidir
 le céatadán de leithdháileadh airgeadais an Aontais, lena n‐áirítear critéir
 chun measúnú a dhéanamh ar cibé an bhfuil feidhm ag fóntas eisceachtúil, agus
 an ráta cómhaoinithe is infheidhme;
 (d) na critéir
 roghnúcháin agus deonaithe atá le húsáid chun na tograí a gheobhaidh na
 ranníocaíochtaí a roghnú;
 (e) sceideal ama na nglaonna
 ar thairiscintí agus na nglaoanna ar thograí atá beartaithe;
 (f) i gcás inarb
 iomchuí, an t-údarú chun cnapshuimeanna, scálaí caighdeánacha na gcostas aonaid
 nó maoiniú comhréidh a úsáid i gcomhréir leis an Rialachán Airgeadais;
 (g) na gníomhaíochtaí
 arna gcómhaoiniú ag eagraíochtaí idirnáisiúnta atá gníomhach i réimse na
 sláinte gan glao ar thogra roimh ré a raibh údar cuí leis.
 2. Glacfar an clár oibre dá dtagraítear i
 mír 1 i gcomhréir leis an nós imeachta scrúdúcháin
 dá dtagraítear in Airteagal 16(2).
 3. Agus an Clár á chur chun feidhme,
 áiritheoidh an Coimisiún, in éineacht leis na Ballstáit, go gcomhlíonfar na
 forálacha dlíthiúla ábhartha uile maidir le cosaint sonraí pearsanta agus, i
 gcás inarb iomchuí, go dtabharfar isteach meicníochtaí chun rúndacht agus
 sábháilteacht na sonraí sin a áirithiú.
 Airteagal 12
 Comhsheasmhacht
 agus comhlántacht le beartais eile
 Áiritheoidh an Coimisiún, i gcomhar leis na
 Ballstáit, comhsheasmhacht agus comhlántacht fhoriomlán idir an Clár agus
 beartais, ionstraimí agus gníomhaíochtaí eile an Aontais.
 Airteagal 13
 Faireachán
 agus meastóireacht a dhéanamh ar thorthaí agus iad a scaipeadh
 1. Déanfaidh an Coimisiún, i ndlúthchomhar
 leis na Ballstáit, faireachán ar chur chun feidhme na ngníomhaíochtaí faoin
 gclár i bhfianaise a chuspóirí agus a tháscairí, lena n‐áirítear faisnéis
 faoi mhéid an chaiteachais a bhaineann le haeráid. Ba cheart dó tuairisciú
 faoin méid sin don choiste dá dtagraítear in Airteagal 13, agus coimeádfaidh sé
 Parlaimint na hEorpa agus an Chomhairle ar an eolas.
 2. Arna iarraidh sin don Choimisiún, a
 sheachnóidh aon mhéadú díréireach a chur ar ualach riaracháin na mBallstát,
 tíolacfaidh Ballstáit aon fhaisnéis atá ar fáil faoi chur chun feidhme agus
 tionchar an Chláir.
 3. Tráth nach déanaí ná lár 2018, bunóidh an
 Coimisiún tuarascáil mheastóireachta ar bhaint amach chuspóirí na mbeart uile
 (ar leibhéal na dtorthaí agus na dtionchar), ar éifeachtúlacht úsáid na n‐acmhainní
 agus a breisluach Eorpach, d'fhonn cinneadh a dhéanamh maidir le hathnuachan,
 modhnú nó fionraí na mbeart. Sa bhreis air sin díreoidh an mheastóireacht ar
 dheiseanna simpliúcháin, comhtháiteacht inmheánach agus sheachtrach na mbeart,
 ábharthacht leanúnach na gcuspóirí uile, chomh maith leis an gcaoi ina
 rannchuidíonn na bearta le tosaíochtaí an Aontais d'fhás cliste, inbhuanaithe
 agus uilechuimsitheach. Cuirfidh sé san áireamh torthaí meastóireachta maidir
 le tionchar fadtéarmach an chláir ba réamhtheachtaí.
 Ba cheart tionchair níos fadtéarmaí agus
 inbhuanaitheacht éifeachtaí an Chláir Sláinte le haghaidh Fáis a mheasúnú
 d'fhonn rannchuidiú le cinneadh maidir le hathnuachan, modhnú nó fionraí a
 d'fhéadfaí a dhéanamh ar chlár iardain.
 4. Poibleoidh an Coimisiún torthaí na
 ngníomhaíochtaí ar tugadh fúthú de bhun an Rialacháin seo agus áiritheoidh sé
 go scaipfear go forleathan iad.
 Airteagal 14
 Pointí Fócais Náisiúnta
 Ainmneoidh na
 Ballstáit Pointí Fócais Náisiúnta a chuideoidh leis an gCoimisiún an Clár a
 chur chun feidhme, torthaí an Chláir agus faisnéis faoi thionchair arna
 nginiúint ag an gClár a scaipeadh ina dtíortha faoi seach.
 Airteagal 15
 Leasanna airgeadais an Aontais a chosaint
 1. Déanfaidh an Coimisiún
 bearta iomchuí lena n-áiritheofar, nuair a chuirtear gníomhaíochtaí arna
 maoiniú faoin Rialachán seo chun feidhme, go gcosnófar leasanna airgeadais an
 Aontais trí bhearta coisctheacha a chur i bhfeidhm i gcoinne calaoise, éillithe
 agus aon ghníomhaíochtaí neamhdhleathacha eile, trí sheiceálacha éifeachtacha a
 dhéanamh agus, má bhraitear neamhrialtachtaí, trí mhéideanna a íocadh go
 mícheart a ghnóthú agus, i gcás inarb iomchuí, trí phionóis éifeachtacha,
 chomhréireacha agus dhíspreagthacha.
 2. Beidh cumhacht ag an
 gCoimisiún nó ag a ionadaithe agus ag an gCúirt Iniúchóirí, iniúchtaí a
 dhéanamh ar bhonn doiciméad agus ar an láthair, ar gach tairbhí deontais, ar
 gach conraitheoir agus ar gach fochonraitheoir a fuair cistí de chuid an
 Aontais faoin gClár.
 Beidh údarás ag an Oifig Eorpach
 Frith-Chalaoise (OLAF) seiceálacha ar an láthair agus cigireachtaí a dhéanamh
 ar oibreoirí eacnamaíocha a bhaineann go díreach nó go hindíreach leis an
 gcistiú sin i gcomhréir leis na nósanna imeachta atá leagtha síos i Rialachán
 (Euratom, CE) Uimh. 2185/96 d’fhonn a shuí ar tharla calaois, éilliú nó aon
 ghníomhaíocht neamhdhleathach ar bith eile i ndáil le comhaontú deontais nó
 cinneadh deontais nó le conradh a bhaineann le cistiú an Aontais.
 Gan dochar don chéad fhomhír agus don dara
 fomhír, le comhaontuithe comhair le tríú tíortha agus le heagraíochtaí
 idirnáisiúnta agus le comhaontuithe deontais agus cinntí deontais agus
 conarthaí a thig ón Rialachán seo a chur chun feidhme, tabharfar cead sainráite
 don Choimisiún, don Chúirt Iniúchóirí agus do OLAF iniúchtaí, seiceálacha ar an
 láthair agus cigireachtaí den sórt sin a dhéanamh.
 Caibidil V
 Forálacha nós
 imeachta
 Airteagal 16
 Nós
 imeachta coiste
 1. Beidh coiste laistigh de bhrí Rialachán
 (AE) Uimh. 182/2011 de chúnamh ag an gCoimisiún.
 2. I gcás ina ndéanfar tagairt don chéad
 mhír, beidh feidhm ag Airteagal 5 de Rialachán
 (AE) Uimh. 182/2011.
 3. I gcás ina
 mbeidh tuairim an choiste le fáil trí nós imeachta i scríbhinn, cuirfear
 deireadh leis an nós imeachta sin gan toradh nuair a chinnfidh cathaoirleach an
 choiste amhlaidh, laistigh den teorainn ama chun tuairim a thabhairt, nó nuair
 a iarrfaidh tromlach simplí de chomhaltaí an choiste amhlaidh.
 Caibidil VI
 Forálacha idirthréimhseacha agus deiridh
 Airteagal 17
 Forálacha
 idirthréimhseacha
 1. Féadfaidh an leithdháileadh airgeadais don
 Chlár speansais is gá maidir le cúnamh teicniúil agus riaracháin a chumhdach
 freisin chun an t‐aistriú idir an Clár agus na bearta arna nglacadh faoi
 Chinneadh Uimh. 1350/2007/CE a áirithiú.
 2. Más gá,
 féadfar leithreasaí a iontraíl sa bhuiséad thar 2020 chun speansais dá
 bhforáiltear in Airteagal 9 a chumhdach, chun bainistíocht gníomhaíochtaí nach
 tugadh chun críche faoi 2020 a chumasú.
 Airteagal 18
 Forálacha
 aisghairme
 Aisghairfear Cinneadh Uimh. 1350/2007/CE
 le héifeacht ón 1 Eanáir 2014.
 Airteagal 19
 Teacht
 i bhfeidhm
 Tiocfaidh an
 Rialachán seo i bhfeidhm an fichiú lá tar éis lá a fhoilsithe in Iris
 Oifigiúil an Aontais Eorpaigh. Beidh an Rialachán seo ina cheangal go
 huile agus go hiomlán agus beidh sé infheidhme go díreach i ngach Ballstát.
 Arna dhéanamh sa Bhruiséil, an
 Thar ceann Pharlaimint na hEorpa Thar
 ceann na Comhairle
 An tUachtarán An
 tUachtarán
 IARSCRÍBHINN I
 Cineálacha
 gníomhaíochtaí
 1. Uirlisí agus meicníochtaí coiteanna ar
 leibhéal an AE a fhorbairt chun díriú ar ghanntanais acmhainní, idir acmhainní
 daonna agus airgeadais agus chun glacadh nuálaíochta sa chúram sláinte a éascú
 chun rannchuidiú le córais sláinte nuálacha agus inbhuanaithe a chur ar fáil
 1.1. Measúnú ar
 theicneolaíocht sláinte: Tacú le comhar Eorpach maidir le Measúnú ar
 Theicneolaíocht Sláinte (HTA) faoin líonra deonach Eorpach um Measúnú ar
 Theicneolaíocht Sláinte arna bhunú ag Cinneadh 2011/24/AE ó Pharlaimint na
 hEorpa agus ón gComhairle[18].
 Úsáid na dtorthaí a thig as tionscadail taighde arna dtacú faoin 7ú Creatchlár
 agus san fhadtéarma na gníomhaíochtaí a dtabharfar fúthu sna cláir thaighde
 agus nuálaíochta 2014-2020 (Fís 2020) atá ag teacht a éascú.
 1.2. Nuálaíocht Sláinte agus r-Shláinte:
 Idir-inoibritheacht clár othar agus réitigh eile r‐Shláinte a mhéadú;
 tacú le comhar Eorpach maidir le r-Shláinte, go háirithe maidir le
 cláir agus glacadh ag na gairmithe sláinte. Rannchuideoidh an méid seo leis
 an líonra dheonaigh Eorpaigh um r‐Shláinte arna bhunú ag Cinneadh
 2011/24/AE ó Pharlaimint na hEorpa agus ón gComhairle.
 1.3. Lucht oibre sláinte: pleanáil agus
 réamh-mheastachán éifeachtach i dtaca le lucht oibre sláinte a fhorbairt, i
 dtéarmaí uimhreacha, scóip cleachtais agus scileanna, faireachán a dhéanamh ar
 shoghluaisteacht (laistigh den Aontas) agus imirce gairmithe sláinte,
 straitéisí éifeachtúla earcaíochta agus coinneála agus forbairt acmhainní a
 bhunú.
 1.4. Cinnteoireacht maidir le
 hathchóirithe na gcóras sláinte: meicníocht a bhunú chun saineolas ar
 leibhéal an Aontais a chomhthiomsú, comhairle fhónta atá bunaithe ar fhianaise
 faoi infheistíocht éifeachtach agus éifeachtúil i sláinte phoiblí agus i
 gcórais sláinte a sholáthar. Úsáid torthaí a thig as tionscadail taighde
 arna dtacú faoin 7ú Creatchlár agus san fhadtéarma na gníomhaíochtaí a
 dtabharfar fúthu sna cláir thaighde agus nuálaíochta 2014-2020 (Fís 2020) atá
 ag teacht a éascú.
 1.5. Tacaíocht don Chomhpháirtíocht
 Eorpach um Nuáil maidir le hAoisiú Gníomhach agus Folláin ina trí théama:
 nuálaíocht i bhfeasacht, i gcosc agus i bhfáthmheas luath; nuálaíocht i
 leigheas agus i gcúram agus nuálaíocht le haghaidh aosú gníomhach agus
 maireachtáil go neamhspleách.
 1.6. Gníomhaíochtaí
 arna gceangal ag cur chun feidhme reachtaíocht an Aontais nó a rannchuidíonn
 leis i réimse na bhfeistí leighis agus an chúraim shláinte thrasteorann (r‐Shláinte
 agus Measúnú ar Theicneolaíocht Sláinte). Féadfar go n‐áireofar sa
 ghníomhaíocht sin gníomhaíochtaí a dhíríonn ar chur chun feidhme, chur i
 bhfeidhm, fhaireachán agus athbhreithniú na reachtaíochta sin a áirithiú.
 1.7. Córas eolais faoin tsláinte a chothú chun
 rannchuidiú le cinnteoireacht atá bunaithe ar fhianaise lena n‐áirítear
 sonraí sláinte a bhailiú agus a anailísiú agus scaipeadh forleathan thorthaí an
 Chláir agus lena n‐áirítear tacaíocht do na Coistí Eolaíocha arna mbunú i
 gcomhréir le Cinneadh 2008/721/CE ón gCoimisiún.
 2. Rochtain ar shaineolas leighis agus
 faisnéis faoi riochtaí sonracha a mhéadú freisin thar theorainneacha náisiúnta
 agus comhréitigh agus comhthreorlínte a fhorbairt chun cáilíocht cúraim sláinte
 agus sábháilteacht othar a fheabhsú chun rochtain ar chúram sláinte níos fearr
 agus níos sábháilte do shaoránaigh an AE a mhéadú
 2.1. Rochtain: tacú le córas
 Líonraí Tagartha Eorpacha a bhunú inter alia chun soghluaisteacht
 saineolais leighis d'othair a bhfuil fadhbanna sláinte acu a éilíonn cúram an‐speisialithe
 agus comhdhlúthú áirithe acmhainní nó saineolais a éascú, amhail i gcás galar
 neamhchoiteann, ar bhonn critéar atá le bunú faoi Threoir maidir le cearta
 othar i gcúram sláinte trasteorann a chur i bhfeidhm (Treoir 2011/24/AE)[19].
 2.2 Galair
 neamhchoitianta: Tacú le Ballstáit, eagraíochtaí othar agus geallsealbhóirí trí
 ghníomhaíocht chomhordaithe ar leibhéal an Aontais chun cuidiú go héifeachtach
 le hothair a bhfuil galair neamhchoitianta orthu. Áirítear
 leis seo líonraí tagartha a chruthú (i gcomhlíonadh phointe 2.1), faisnéis agus
 cláir ar ghalair neamhchoitianta bunaithe ar na critéir choiteanna
 creidiúnúcháin.
 2.3. Cáilíocht agus sábháilteacht:
 comhar maidir le sábháilteachat othar agus cáilíocht cúraim sláinte a
 neartú, inter alia, trí Mholadh ón gComhairle maidir le sábháilteacht
 othar agus cosc agus rialú ionfhabhtuithe a bhaineann le cúram sláinte a chur
 chun feidhme; malartú dea‐chleachtais maidir le córais dearbhaithe
 cáilíochta; treoirlínte agus uirlisí a fhorbairt chun sábháilteacht
 othar agus cáilíocht a chur chun cinn; infhaighteacht faisnéise faoi
 shábháilteacht agus cháilíocht a mhéadú d'othair, aiseolas agus
 idirghníomhaíocht idir soláthróirí sláinte agus othair a fheabhsú; tacú
 le gníomhaíocht chun eolas agus dea‐chleachtas maidir le galair
 neamhchoitianta a mhalartú, freagairt na gcóras sláinte agus taighde lena n‐áirítear
 treoirlínte Eorpacha a fhorbairt.
 2.4. Sábháilteacht: úsáid stuama
 oibreán frithmhiocróbach i dtáirgí íocshláinte a fheabhsú agus na cleachtais a
 mhéadaíonn frithsheasamh frithmhiocróbach a laghdú; ualach na n‐ionfhabhtuithe
 frithsheasmhacha agus ionfhabhtuithe a bhaineann le cúram sláinte a laghdú agus
 infhaighteacht frithmhiocróbach a áirithiú.
 2.5. Gníomhaíochtaí arna gceangal ag cur chun
 feidhme reachtaíocht an AE nó a rannchuidíonn leis i réimse na bhfíochán agus
 na gceall, na fola, na n‐orgán, úsáid na dtáirgí íocshláinte agus chearta
 na n‐othar i gcúram sláinte trasteorann. Féadfar go n‐áireofar sa
 ghníomhaíocht sin gníomhaíochtaí a dhíríonn ar chur chun feidhme, chur i
 bhfeidhm, fhaireachán agus athbhreithniú na reachtaíochta sin a áirithiú.
 2.6. Córas eolais faoin tsláinte a chothú chun
 rannchuidiú le cinnteoireacht atá bunaithe ar fhianaise lena n‐áirítear
 sonraí sláinte a bhailiú agus a anailísiú agus torthaí an Chláir a scaipeadh go
 forleathan.
 3. Glacadh dea-chleachtas bailíochtaithe
 chun bearta coisctheacha cost‐éifeachtacha a aithint, a scaipeadh agus a
 chur chun cinn, trí dhíriú ar phríomhthosca riosca, eadhon caitheamh tobac,
 mí-úsáid alcóil agus otracht, chomh maith le VEID/SEIF, agus béim á cur ar an
 ngné thrasteorann, chun galair a chosc agus an tsláinte a chur chun cinn;
 3.1. Bearta cost-éifeachtacha maidir le
 cur chun cinn agus cosc: áirítear leis seo gníomhaíochtaí d'fhonn
 líonraí agus comhpháirtíochtaí uile-Eorpacha a bhunú ina mbeidh raon leathan
 gníomhairí ag gabháil do ghníomhaíochtaí cumarsáide agus ardaithe feasachta
 faoi bhuncheisteanna sláinte amhail caitheamh tobac a chosc, mí-úsáid alcóil,
 aghaidh a thabhairt ar otracht agus béim á cur ar an ngné thrasteorann agus ar
 Bhallstáit nach bhfuil gníomhaíocht ar bith á déanamh acu nó fíorbheagán á
 dhéanamh acu maidir leis na ceisteanna seo.
 3.2. Galair ainsealacha: tacú le
 comhar agus líonrú Eorpach maidir leis an bhfreagairt do ghalair ainsealacha,
 lena n‐áirítear ailse, trí eolas agus dhea-chleachtas a chomhroinnt agus
 trí ghníomhaíochtaí comhpháirteacha maidir le cosc a fhorbairt. Ailse: obair mhonatóireachta atá
 déanta cheana; córas faisnéise Eorpach i dtaobh ailse a chur ar bun lena
 gcuirtear sonraí inchomparáide ar fáil; tacú le scagadh ailse, lena n‐áirítear meicníochtaí deonacha
 creidiúnúcháin; tacú le forbairt
 treoirlínte Eorpacha maidir le cosc i gcás inarb ann do mhór-neamhionannais.
 3.3. Gníomhaíochtaí a cheanglaítear le cur
 chun feidhme reachtaíocht an Aontais nó a rannchuidíonn lena cur chun feidhme i
 réimsí na dtáirgí tobac agus na fógraíochta. Féadfaidh gníomhaíochtaí a
 dhíríonn ar chur chun feidhme, chur i bhfeidhm, fhaireachán agus athbhreithniú
 na reachtaíochta sin a bheith ar áireamh sna gníomhaíochtaí sin.
 3.4. Córas eolais faoin tsláinte a chothú chun
 rannchuidiú le cinnteoireacht atá bunaithe ar fhianaise lena n‐áirítear
 sonraí sláinte a bhailiú agus anailís a dhéanamh orthu agus torthaí an Chláir a
 scaipeadh go forleathan.
 4. Modhanna coiteanna cur chuige a
 fhorbairt agus a luach chun feabhas a chur ar ullmhacht agus comhordú i
 gcásanna éigeandála sláinte a thaispeáint chun saoránaigh a chosaint ar
 bhagairtí sláinte trasteorann
 4.1. Ullmhacht i gcás mórbhagairtí sláinte
 trasteorannagus freagairt dóibh agus tionscnaimh dhomhanda á gcur san áireamh
 agus comhordú á dhéanamh leo: comhpháirteanna coiteanna na pleanála ullmhachta
 ginearálta agus sonraí a chur ar bun, lena n‐áirítear na pleananna le
 haghaidh an fhliú phaindéimigh, agus tuairisciú rialta maidir le cur chun
 feidhme pleananna ullmhachta.
 4.2. Cumas measúnaithe riosca: bearnaí i
 gcumais mheasúnaithe riosca a líonadh trí chumais bhreise do shaineolas
 eolaíoch a sholáthar agus fardal de mheasúnuithe atá ann cheana a dhéanamh chun
 comhsheasmhacht ar leibhéal an Aontais a fheabhsú.
 4.3. Tacú le forbairt acmhainní in aghaidh
 bagairtí sláinte i mBallstáit: pleanáil ullmhachta agus freagartha a fhorbairt,
 bearta sláinte poiblí a chomhordú, modhanna coiteanna cur chuige maidir le
 vacsaíniú; treoirlínte maidir le
 bearta cosantacha i gcás éigeandála, treoirlínte maidir le faisnéis agus
 treoirleabhair faoi dhea-chleachtas a fhorbairt; meicníocht nua a chur
 ar bun do sholáthar comhpháirteach frithbheart leighis; straitéisí
 coiteanna cumarsáide a fhorbairt.
 4.4. Gníomhaíochtaí a cheanglaítear le cur
 chun feidhme reachtaíocht an Aontais nó a rannchuidíonn lena cur chun feidhme i
 réimsí na ngalar teagmhálach agus bagairtí eile sláinte, lena n‐áirítear
 iad siúd arb iad teagmhais bhitheolaíocha agus cheimiceacha, agus athrú
 comhshaoil agus aeráide, is cúis leo. Féadfaidh gníomhaíochtaí a dhíríonn ar chur chun feidhme, chur i
 bhfeidhm, fhaireachán agus athbhreithniú na reachtaíochta sin a bheith ar
 áireamh sna gníomhaíochtaí sin.
 4.5. Córas eolais faoin tsláinte a chothú chun
 rannchuidiú le cinnteoireacht atá bunaithe ar fhianaise lena n‐áirítear
 sonraí sláinte a bhailiú agus anailís a dhéanamh orthu agus torthaí an Chláir a
 scaipeadh go forleathan.
 Is féidir an liosta seo a chomhlánú le
 gníomhaíochtaí breise de chineál cosúil agus a bhfuil tionchar cosúil acu agus
 lena bhféachtar leis na cuspóirí sonracha atá luaite in Airteagal 3 a bhaint
 amach.
 IARSCRÍBHINN II
 Liosta
 táscach den reachtaíocht ábhartha dá dtagraítear in Airteagal 4 agus in
 Iarscríbhinn I
 1. Fuil, orgáin, fíocháin agus cealla
 1.1. Treoir 2002/98/CE ó Pharlaimint na hEorpa
 agus ón gComhairle an 27 Eanáir 2003
 lena leagtar síos caighdeáin cháilíochta agus
 sábháilteachta do bhailiú, do thástáil, do phróiseáil, do stóráil agus do
 dháileadh fola agus comhábhar fola daonna agus lena leasaítear Treoir
 2001/83/CE (IO L 33, 8.2.2003, lch. 30)
 1.2. Treoir 2010/45/AE ó Pharlaimint na hEorpa
 agus ón gComhairle an 7 Iúil 2010
 maidir le caighdeáin cháilíochta agus slándáil
 orgáin an duine atá beartaithe le haghaidh trasphlandú (IO L 207, 6.8.2010,
 lch. 14)
 1.3. Treoir 2004/23/CE ó Pharlaimint na hEorpa
 agus ón gComhairle an 31 Márta 2004
 lena leagtar síos caighdeáin cháilíochta agus
 sábháilteachta do dheonú, do sholáthar, do thástáil, do phróiseáil, do
 chaomhnú, do stóráil agus do dháileadh fíochán agus ceall daonna (IO L 102,
 7.4.2004, lch. 48)
 Níl liostaithe anseo ach reachtaíocht bhunúsach thábhachtach; i gcás
 reachtaíocht eile a bhaineann le fuil, orgáin, fíocháin agus cealla féach le do
 thoil:
 http://ec.europa.eu/health/blood_tissues_organs/key_documents/index_en.htm#anchor3
 2. Galair theagmhálacha
 2.1. Cinneadh
 Uimh. 2011/98/CE ó Pharlaimint na hEorpa agus ón gComhairle an 24 Meán Fómhair
 1998
 lena mbunaítear gréasán chun faireachas
 eipidéimeolaíoch agus rialú a dhéanamh ar ghalair theagmhálacha sa Chomhphobal
 (IO L 268, 3.10.1998, lch. 1)
 2.2. Rialachán (CE) Uimh. 851/2004 ó
 Pharlaimint na hEorpa agus ón gComhairle an 21 Aibreán 2004
 lena mbunaítear Lárionad Eorpach um Ghalair a
 Chosc agus a Rialú (IO L 142, 30.4.2004, lch. 1)
 Níl liostaithe anseo ach reachtaíocht
 bhunúsach thábhachtach; i gcás reachtaíocht eile a bhaineann le galair féach le
 do thoil:
 http://ec.europa.eu/health/communicable_diseases/key_documents/index_en.htm#anchor1
 3. Táirgí tobac agus
 fógraíocht
 3.1. Treoir 2001/37/CE ó
 Pharlaimint na hEorpa agus ón gComhairle an 5 Meitheamh 2001
 maidir le comhfhogasú fhorálacha
 reachtaíochta, rialúcháin agus riaracháin na mBallstát a bhaineann le monarú,
 tíolacadh agus díol táirgí tobac (IO L 194, 18.7.2001, lch. 26)
 3.2. Treoir 2003/33/CE ó Pharlaimint na hEorpa
 agus ón gComhairle an 26 Márta 2003
 maidir le comhfhogasú fhorálacha
 reachtaíochta, rialúcháin agus riaracháin na mBallstát a bhaineann le
 fógraíocht agus urraíocht táirgí tobac (IO L 152, 20.6.2003, lch. 16)
 Níl liostaithe anseo ach reachtaíocht bhunúsach
 thábhachtach; i gcás reachtaíocht eile a bhaineann le tobac féach le do thoil: http://ec.europa.eu/health/tobacco/law/index_en.htm
 4. Cearta othar i
 gcúram sláinte trasteorann
 4.1. Treoir
 2011/24/AE ó Pharlaimint na hEorpa agus ón gComhairle an 9 Márta 2011
 maidir le cearta othar i gcúram sláinte
 trasteorann a chur i bhfeidhm (IO L 88, 4.4.2011, lch. 45)
 5. Táirgí cógaisíochta
 5.1. Rialachán (CE) Uimh.
 726/2004 ó Pharlaimint na hEorpa agus ón gComhairle an 31 Márta 2004,
 lena leagtar síos nósanna imeachta Comhphobail
 maidir le húdarú agus maoirseacht táirgí íocshláinte lena n‐úsáid ag an
 duine agus le haghaidh úsáide tréidliachta agus lena mbunaítear Gníomhaireacht
 Leigheasra Eorpach (IO L 136, 30.4.2004, lch. 1)
 5.2. Rialachán (CE) Uimh. 297/95 ón
 gComhairle an 10 Feabhra 1995,
 maidir le táillí is iníoctha leis an
 nGníomhaireacht Eorpach um Mheastóireacht ar Tháirgí Íocshláinte (IO L 35,
 15.2.1995, lch. 1)
 5.3. Treoir 2001/83/CE ó Pharlaimint na hEorpa agus ón gComhairle an
 6 Samhain 2001,
 maidir leis an gCód Chomhphobail i ndáil le
 táirgí míochaine le gcaitheamh ag an duine (IO L 311, 28.11.2001, lch. 67)
 5.4. Rialachán (CE) Uimh. 141/2000 ó
 Pharlaimint na hEorpa agus ón gComhairle an 16 Nollaig 1999,
 maidir le táirgí íocshláinte dílleachta (IO L
 18, 22.1.2000, lch. 1)
 5.5. Rialachán (CE) Uimh. 1901/2006 ó
 Pharlaimint na hEorpa agus ón gComhairle an 12 Nollaig 2006,
 maidir le táirgí íocshláinte le haghaidh
 úsáide péidiatraicí agus lena leasaítear Rialachán (CEE) Uimh. 1768/92, Treoir
 2001/20/CE, Treoir 2001/83/CE agus Rialachán (CE) Uimh. 726/2004 (IO L 378,
 27.12.2006, lch. 1)
 5.6. Rialachán (CE) Uimh. 1394/2007 ó
 Pharlaimint na hEorpa agus ón gComhairle an 13 Samhain 2007
 maidir le táirgí íocshláinte ardteiripe agus
 lena leasaítear Treoir 2001/83/CE agus Rialachán (CE) Uimh. 726/2004 (IO L 324,
 10.12.2007, lch. 121)
 5.7. Treoir 2001/20/CE ó Pharlaimint na hEorpa
 agus ón gComhairle an 4 Aibreán 2001,
 maidir le comhfhogasú dhlíthe, rialúcháin agus
 fhorálacha riaracháin na mBallstát maidir le cur chun feidhme an
 dea-chleachtais chliniciúil i reáchtáil trialacha cliniciúla ar tháirgí
 íocshláinte lena n‐úsáid ag an duine (IO L 121, 1.5.2001, lch. 34)
 5.8. Treoir 2001/82/CE ó Pharlaimint na hEorpa
 agus ón gComhairle an 6 Samhain 2001
 maidir leis an gcód Comhphobail a bhaineann le
 táirgí íocshláinte tréidliachta (IO L 311, 28.11.2001, lch. 1)
 5.9. Rialachán (CE) Uimh. 470/2009 ó
 Pharlaimint na hEorpa agus ón gComhairle an 6 Bealtaine 2009
 lena leagtar síos nósanna imeachta Comhphobail
 chun teorainneacha na n‐iarmhar a bhunú do shubstaintí atá gníomhach ó
 thaobh na cógaseolaíochta de i mbia-ábhair de thionscnamh ainmhíoch, agus lena n‐aisghairtear
 Rialachán (CEE) Uimh. 2377/90 ón gComhairle agus lena leasaítear Treoir
 2001/82/CE ó Pharlaimint na hEorpa agus ón gComhairle agus Rialachán (CE) Uimh.
 726/2004 ó Pharlaimint na hEorpa agus ón gComhairle (IO L 152, 16.6.2009, lch.
 11)
 Níl liostaithe anseo ach reachtaíocht
 bhunúsach thábhachtach; i gcás reachtaíocht eile a bhaineann le táirgí
 cógaisíochta féach le do thoil:
 Táirgí lena n‐úsáid ag an duine: http://ec.europa.eu/health/documents/eudralex/vol-1/index_en.htm
 Táirgí le haghaidh úsáide tréidliachta: http://ec.europa.eu/health/documents/eudralex/vol-5/index_en.htm
 6. Feistí leighis
 6.1. Treoir 90/385/CE ó Pharlaimint na hEorpa
 agus ón gComhairle an 20 Meitheamh 1990,
 maidir le comhfhogasú dhlíthe na mBallstát
 maidir le feistí leighis gníomhacha so‐ionchlannaithe (IO L 189,
 20.7.1990, lch. 17)
 6.2. Treoir 93/42/CE ó Pharlaimint na hEorpa
 agus ón gComhairle an 14 Meitheamh 1993,
 maidir le feistí leighis (IO L 169, 12. 7.1993, lch. 1)
 6.3. Treoir 98/79/CE ó Pharlaimint na hEorpa
 agus ón gComhairle an 27 Deireadh Fómhair 1998
 maidir le feistí leighis diagnóiseacha in
 vitro (IO L 331, 12.7.1998, lch. 1)
 Níl liostaithe anseo ach reachtaíocht
 bhunúsach thábhachtach; i gcás reachtaíocht eile a bhaineann le feistí leighis
 féach le do thoil: http://ec.europa.eu/health/medical-devices/documents/index_en.htm
 RÁITEAS AIRGEADAIS REACHTACH
 1. LEAGAN AMACH AN TOGRA/AN TIONSCNAIMH
 1.1. Teideal an togra/an tionscnaimh
 1.2. Réimsí
 beartais lena mbaineann i gcreat ABM/ABB
 1.3. An
 cineál togra/tionscnaimh
 1.4. Cuspóirí
 1.5. Na
 forais leis an togra/an tionscnamh
 1.6. Fad
 agus tionchar airgeadais
 1.7. Modhanna
 bainistíochta atá beartaithe
 2. BEARTA BAINISTÍOCHTA
 2.1. Rialacha
 faireacháin agus tuairiscithe
 2.2. Córas
 bainistíochta agus rialaithe
 2.3. Bearta
 chun calaois agus neamhrialtachtaí a chosc
 3. AN TIONCHAR AIRGEADAIS A
 MHEASTAR A BHEIDH AG AN TOGRA/TIONSCNAMH
 3.1. Ceannteidil
 an chreata airgeadais ilbhliantúil agus na línte buiséid ar a n‐imrítear
 tionchar
 3.2. An
 tionchar a mheastar a bheidh ar chaiteachas
 3.2.1. Achoimre ar an tionchar a mheastar a bheidh ar
 chaiteachas
 3.2.2. An
 tionchar a mheastar a bheidh ar leithreasaí faoi chomhair oibríochtaí
 3.2.3. An
 tionchar a mheastar a bheidh ar leithreasaí de chineál riaracháin
 3.2.4. Comhoiriúnacht
 don chreat airgeadais ilbhliantúil reatha
 3.2.5. Ranníocaíochtaí
 ó thríú páirtithe
 3.3. An
 tionchar a mheastar a bheidh ar ioncam
 RÁITEAS
 AIRGEADAIS REACHTACH
 1.
 LEAGAN AMACH AN TOGRA/TIONSCNAIMH
 1.1.
 Teideal an togra/tionscnaimh
 CLÁR
 SLÁINTE LE hAGHAIDH FÁIS (2014 – 2020)
 1.2.
 Réimsí beartais lena mbaineann i gcreat ABM/ABB
 SLÁINTE
 PHOIBLÍ
 1.3.
 An cineál togra/tionscnaimh
 ̈ Baineann an
 togra/tionscnamh le gníomhaíocht nua
 ̈ Baineann an
 togra/tionscnamh le gníomhaíocht nua a leanann
 treoirthionscadal/réamhghníomhaíocht[20]
 þBaineann an togra/tionscnamh le síneadh ar
 ghníomhaíocht atá ann cheana
 ̈ Baineann an
 togra/tionscnamh le gníomhaíocht a atreoraíodh i dtreo gníomhaíochta nua
 1.4.
 Cuspóirí
 1.4.1.
 Cuspóirí straitéiseacha ilbhliantúla an Choimisiúin
 ar a bhfuil an togra/tionscnamh dírithe
 D'fhéachfadh
 an Clár Sláinte le haghaidh Fáis le rannchuidiú leis an dá
 phríomhchuspóir/phríomhsprioc straitéiseacha thíos:
 NUÁLAÍOCHT:
 maidir
 leis an ngné seo, d'fhéachfadh an Clár le glacadh, i measc lucht ceaptha
 beartas agus gairmithe sláinte poiblí, réiteach teicniúil agus eagraíochtúil
 nuálaíoch, a éascú chun cáilíocht agus inbhuanaitheacht córas sláinte a
 fheabhsú agus cur le rochtain ar chúram sláinte níos fearr agus níos sábháilte.
 COSC:
 maidir
 leis an ngné seo, d'fhéachfadh an Clár leis an tsláinte a chur chun cinn agus
 galair a chosc ar leibhéal an AE trí chuidiú le hiarrachtaí na mBallstát agus
 iad a chomhlánú freisin i dtaca le líon na mblianta ina bhfuil a saoránaigh ina
 sláinte a mhéadú.
 Tacóidh
 an clár le cuspóirí ginearálta an bheartais sláinte poiblí amach anseo.
 1.4.2.
 Cuspóirí sonracha agus na gníomhaíochtaí
 ABM/ABB lena mbaineann
 Cuspóir sonrach Uimh. 1:
 Uirlisí agus meicníochtaí coiteanna ar leibhéal an AE a fhorbairt chun
 díriú ar ghanntanais acmhainní, idir acmhainní daonna agus airgeadais agus chun
 glacadh nuálaíochta sa chúram sláinte a éascú chun rannchuidiú le córais
 sláinte nuálacha agus inbhuanaithe.
 Cuspóir sonrach Uimh. 2:
 Rochtain ar shaineolas leighis (líonraí tagartha Eorpacha) agus
 faisnéis faoi riochtaí sonracha a mhéadú thar theorainneacha náisiúnta agus
 comhréitigh agus comhthreoirlínte a fhorbairt chun cáilíocht cúraim sláinte
 agus sábháilteacht othar a fheabhsú chun rochtain ar chúram sláinte níos fearr
 agus níos sábháilte do shaoránaigh an AE a mhéadú.
 Cuspóir sonrach Uimh. 3:
 Glacadh dea-chleachtais bhailíochtaithe do bhearta choisceacha
 cost-éifeachtacha a aithint, a scaipeadh agus a chur chun cinn, trí dhíriú ar
 phríomhthosca riosca, eadhon caitheamh tobac, mí-úsáid alcóil agus otracht,
 chomh maith le VEID/SEIF, agus béim á cur ar an ngné thrasteorann, chun galair a chosc agus an tsláinte a chur chun cinn.
 Cuspóir sonrach Uimh. 4:
 Modhanna coiteanna cur chuige a fhorbairt agus a luach chun feabhas a
 chur ar ullmhacht agus comhordú i gcásanna éigeandála sláinte a thaispeáint
 chun saoránaigh a chosaint ar bhagairtí sláinte trasteorann.
 Gníomhaíocht ABM/ABB lena mbaineann
 BEARTAS
 SLÁINTE POIBLÍ i gcás na gcuspóirí sonracha ar fad atá liostaithe thuas.
 1.4.3.
 An toradh agus an tionchar a bhfuil súil leis
 Cuspóir sonrach Uimh. 1:
 Uirlisí agus meicníochtaí coiteanna ar leibhéal an AE a fhorbairt chun
 díriú ar ghanntanais acmhainní, idir acmhainní daonna agus airgeadais agus chun
 glacadh nuálaíochta sa chúram sláinte a éascú chun rannchuidiú le córais
 sláinte nuálacha agus inbhuanaithe.
 Éifeachtaí ar leibhéal an chláir:
 Líon
 na mBallstát a bhaineann úsáid, trí bhíthin a lucht ceaptha beartas, a
 ngairmithe sláinte agus a n‐institiúidí sláinte, as na huirlisí,
 meicníochtaí agus treoirlínte/comhairle arna bhforbairt a uasmhéadú.
 Éifeachtaí ar leibhéal an bheartais:
 Cuirtear
 tacaíocht éifeachtach ar fáil do Bhallstáit (lucht ceaptha beartas, gairmithe
 sláinte, institiúidí sláinte) sa mhéid seo a leanas:
 *
 Nuálaíocht sa tsláinte a chur chun feidhme ina gcórais sláinte.
 *
 Soláthar leordhóthanach gairmithe sláinte sna Ballstáit a bhaint amach.
 * Úsáid chost-éifeachtach teicneolaíochtaí leighis a bhaint
 amach.
 * Cinnteoireacht, bainistíocht eagraíochtúil agus
 feidhmíocht na gcóras sláinte a fheabhsú.
 Tairbhithe:
 Na
 Ballstáit trí bhíthin lucht ceaptha beartas sláinte, gairmithe sláinte agus
 institiúidí sláinte.
 Cuspóir sonrach Uimh. 2:
 Rochtain ar shaineolas leighis (líonraí tagartha Eorpacha) agus
 faisnéis faoi riochtaí sonracha a mhéadú thar theorainneacha náisiúnta agus
 comhréitigh agus comhthreorlínte a fhorbairt chun cáilíocht cúraim sláinte agus
 sábháilteacht othar a fheabhsú chun rochtain ar chúram sláinte níos fearr agus
 níos sábháilte do shaoránaigh an AE a mhéadú.
 Éifeachtaí ar leibhéal an chláir:
 Líon
 na ngairmithe sláinte a úsáideann an saineolas arna bhailiú trí chur ar bun
 agus oibriú na Líonraí Tagartha Eorpacha a uasmhéadú.
 Líon
 na mBallstát a bhaineann úsáid, trí bhíthin a lucht ceaptha beartas, a
 ngairmithe sláinte agus a n‐institiúidí sláinte, as na treoirlínte arna
 bhforbairt a uasmhéadú.
 Éifeachtaí ar leibhéal an bheartais:
 Cuirtear
 tacaíocht ar fáil do Bhallstáit chun rochtain ar fháthmheas agus ar chúram a
 fheabhsú do na hothair ar fad a bhfuil cúram atá thar a bheith speisialithe ag
 teastáil uathu le haghaidh galair shonraigh nó ghrúpa galar sonrach.
 Cuirtear
 tacaíocht ar fáil do na Ballstáit chun galracht agus básmhaireacht a bhaineann
 le cáilíocht cúraim sláinte a laghdú agus chun muinín othar/saoránach sa chóras
 cúraim sláinte a mhéadú.
 Tairbhithe:
 Na
 Ballstáit trí bhíthin lucht ceaptha beartas sláinte agus gairmithe sláinte agus
 i ndeireadh na dála othar agus saoránach.
 Cuspóir sonrach Uimh. 3:
 Glacadh dea-chleachtais bhailíochtaithe chun bearta coisctheacha
 cost-éifeachtacha a aithint, a scaipeadh agus a chur chun cinn, trí dhíriú ar na
 príomhthosca riosca, eadhon caitheamh tobac, mí-úsáid alcóil agus otracht,
 chomh maith le VEID/SEIF, agus béim á cur ar an ngné thrasteorann, chun galair
 a chosc agus an tsláinte a chur chun cinn.
 Éifeachtaí ar leibhéal an chláir:
 Líon
 na mBallstát a bhaineann úsáid, trí bhíthin a lucht ceaptha beartas, a
 ngairmithe sláinte, a n‐institiúidí sláinte agus geallsealbhóirí ó
 chomhlachtaí a dhíríonn ar shaincheisteanna a bhaineann le stíl mhaireachtála,
 as na dea-chleachtais bhailíochtaithe a uasmhéadú.
 Éifeachtaí ar leibhéal an bheartais:
 Cuirtear
 tacaíocht ar fáil do Bhallstáit ina n‐iarrachtaí chun tosca riosca i
 ndáil le galair ainsealacha a laghdú.
 Tairbhithe:
 Na
 Ballstáit trí bhíthin lucht ceaptha beartas sláinte, gairmithe sláinte,
 institiúidí sláinte; ENRanna atá
 tiomanta do chur chun cinn na sláinte, agus i ndeireadh na dála saoránach.
 Cuspóir sonrach Uimh. 4:
 Modhanna coiteanna cur chuige a fhorbairt agus a luach chun feabhas a
 chur ar ullmhacht agus comhordú i gcásanna éigeandála sláinte a thaispeáint
 chun saoránaigh a chosaint ar bhagairtí sláinte trasteorann.
 Éifeachtaí ar leibhéal an chláir:
 Líon
 na mBallstát a dhéanann, trí bhíthin a lucht ceaptha beartas, a ngairmithe
 sláinte agus a n‐institiúidí sláinte, na modhanna coiteanna cur chuige
 arna bhforbairt a chomhtháthú i gceapadh a bpleananna ullmhachta a uasmhéadú.
 Éifeachtaí ar leibhéal an bheartais:
 Tacú
 le Ballstáit chun sraith láidir beart comhordaithe sláinte poiblí a chur ar bun
 ar leibhéal an AE chun cuidiú le hiarmhairtí sláinte poiblí bagairtí sláinte
 trasteorann a íoslaghdú (ar bagairtí iad a d'fhéadfadh dul ó olléilliú i ngeall
 ar theagmhais cheimiceacha go heipidéimí nó paindéimí).
 Tairbhithe:
 Na
 Ballstáit trí bhíthin údarás sláinte, gairmithe sláinte, institiúidí sláinte
 agus comhlachtaí inniúla eile a bhfuil baint acu le gnóthaí baile agus cosaint
 shibhialta.
 1.4.4.
 Táscairí a léiríonn toradh agus tionchar
 Cuspóir sonrach Uimh. 1
 Táscairí maidir leis an toradh:
 Líon
 na n‐uirlisí agus meicníochtaí arna bhforbairt faoi 2017, 2020 agus 2023.
 Líon
 na dtreoirlínte/moltaí nó an chomhairle arna dtabhairt gach bliain ó 2015 ar
 aghaidh.
 Táscairí maidir leis an tionchar:
 Líon
 na mBallstát (trí bhíthin a lucht ceaptha beartas, a ngairmithe sláinte, a n‐institiúidí
 sláinte) a bhaineann úsáid as na huirlisí agus meicníochtaí arna bhforbairt
 agus as an gcomhairle arna tabhairt faoi 2018, 2021 agus 2024.
 Cuspóir sonrach Uimh. 2
 Táscairí maidir leis an toradh:
 Líon
 na Líonraí Tagartha Eorpacha atá ag obair faoi 2017, 2020 agus 2023.
 Líon
 na dtreoirlínte arna bhforbairt faoi 2017, 2020 agus 2023.
 Táscairí maidir leis an tionchar:
 Líon
 na ngairmithe sláinte a úsáideann an saineolas arna bhailiú trí chur ar bun
 agus oibriú na Líonraí Tagartha Eorpacha faoi 2018, 2021 agus 2024.
 Líon
 na mBallstát a bhaineann úsáid, trí bhíthin a lucht ceaptha beartas, a
 ngairmithe sláinte agus a n‐institiúidí sláinte, as na treoirlínte arna
 bhforbairt faoi 2018, 2021 agus 2024.
 Líon
 na n‐othar a bhaineann úsáid as Líonraí Tagartha Eorpacha (i mBallstát
 seachas an Ballstát ina bhfuil cónaí orthu)
 Cuspóir sonrach Uimh. 3
 Táscairí maidir leis an toradh:
 Líon
 na ndea-chleachtas bailíochtaithe arna bhforbairt faoi 2017, 2020 agus 2023.
 Méadú,
 de chuid gairmithe sláinte, ar chur i bhfeidhm treoirlínte maidir le scagadh
 ailse.
 Táscairí maidir leis an tionchar:
 Líon
 na mBallstát a bhaineann úsáid, trí bhíthin a lucht ceaptha beartas, a
 ngairmithe sláinte, a n‐institiúidí sláinte agus geallsealbhóirí ó
 chomhlachtaí a bhfuil baint acu leis an tsláinte a chur chun cinn agus le
 galair a chosc, as na dea-chleachtais bhailíochtaithe faoi 2018, 2021 agus
 2024.
 Cuspóir sonrach Uimh. 4
 Táscairí maidir leis an toradh:
 Líon
 na na modhanna coiteanna cur chuige arna bhforbairt faoi 2017, 2020 agus 2013.
 Táscairí maidir leis an tionchar:
 Líon
 na mBallstát a dhéanann, trí bhíthin a n‐údaráis sláinte, a ngairmithe
 sláinte, a n‐institiúidí sláinte agus comhlachtaí inniúla eile a bhfuil
 baint acu le gnóthaí baile agus cosaint shibhialta, na modhanna coiteanna cur
 chuige arna bhforbairt a chomhtháthú i gceapadh a bpleananna ullmhachta faoi
 2018, 2021 agus 2024.
 1.5.
 Na forais leis an togra/tionscnamh
 1.5.1.
 Na ceanglais is gá a shásamh sa
 ghearrthéarma nó san fhadtéarma
 Tacóidh
 an clár "Sláinte le haghaidh Fáis" iar-2013 le cur chun feidhme
 ghníomhaíochtaí an Choimisiúin i réimse an bheartais sláinte poiblí ó 2014 i
 leith. Déanfaidh an clár nua forbairt ar na torthaí arna mbaint amach trí
 bhíthin an chláir reatha (2008 – 2013), agus moltaí na meastóireachta ex-post
 ar chlár 2003 – 2007 agus na meastóireachta meántéarmaí ar chlár 2008 – 2013 á
 gcur san áireamh freisin.
 Féachfaidh
 an clár le tacú leis an gCoimisiún, leis na Ballstáit agus leis na príomh‐gheallsealbhóirí
 chun beartais éifeachtacha a cheapadh, a chomhordú agus a chur chun feidhme a
 mbeidh sé mar aidhm acu dul i ngleic leis na dúshláin fhadtéarmacha seo a
 leanas:
 *
 inbhuanaitheacht airgeadais na gcóras sláinte san Eoraip i gcomhthéacs aosú an
 daonra agus staid reatha an airgeadais phoiblí sna Ballstáit á cur san áireamh;
 *
 ganntanais lucht oibre sláinte i ngeall ar dhaonra in aois fostaíochta atá ag
 laghdú agus ar mhéadú ar an éileamh ar an lucht oibre sin;
 *
 an gá atá ann le feabhas ar shábháilteacht othar agus cháilíocht cúraim sláinte
 ar an ábhar go bhfuil faitíos ar níos mó ná leath de shaoránaigh an AE go
 ndéanfar dochar dóibh agus iad faoi chúram sláinte;
 *
 easpa dul chun cinn sheasta i rialú agus cosc riochtaí ainsealacha arb é an
 toradh a bhíonn uirthi go gcailltear na blianta is fearr táirgiúlacht
 *
 neamhionannais atá ag méadú i réimse na sláinte ar fud na hEorpa
 *
 bheith réidh chun dul i ngleic le bagairtí domhanda agus trasteorann sláinte a
 d'fhéadfadh dul ó olléilliú i ngeall ar theagmhais cheimiceacha go heipidéimí
 nó paindéimí, amhail na cinn a d'eascair le déanaí as E coli, H1N1 nó
 SARS (géarshiondróim trom riospráide).
 Sa
 ghearrthéarma, déanfar na gníomhaíochtaí seo a leanas tríd an gclár:
 *
 tacófar le cur chun feidhme reachtaíochta i réimse na sláinte agus reachtaíocht
 a bhaineann le comhlíonadh oibleagáidí an Choimisiúin maidir le táirgí íocshláinte
 agus feistí leighis;
 *
 fianaise, staitisticí agus táscairí atá fónta, inchomparáide agus inrochtana ar
 fud an AE a bhunú.
 1.5.2.
 Luach breise a bhaineann le rannpháirteachas an
 AE
 Sa
 Chlár atá beartaithe tugtar deiseanna airgeadais chun meicníochtaí comhair agus
 próisis chomhordúcháin a thógáil agus a sheoladh idir na Ballstáit d'fhonn
 uirlisí coiteanna agus dea‐chleachtais a aithint, ar uirlisí agus
 dea-chleachtais iad a d'fhéadfadh sineirgíochtaí a chruthú, breisluach AE a
 thabhairt agus as a bhféadfadh barainneachtaí scála teacht. Ní féidir
 leis an gClár ionad ghníomhaíochtaí na mBallstát a ghlacadh. Os a
 choinne sin, mar a dhearbhaítear in Airteagal 168 den Chonradh ar Fheidhmiú an
 Aontais Eorpaigh, ní foláir do ghníomhaíocht de chuid an AE beartais náisiúnta
 a chomhlánú agus comhar idir na Ballstáit a spreagadh. Sa chaoi sin,
 níor cheart don chlár rannchuidiú ach amháin i gcás nach bhféadfadh Ballstát
 gníomhú ina n‐aonar nó i gcás inar fearr comhordúchán chun dul ar
 aghaidh. Glactar leis nach ionann fadhbanna sláinte ó Bhallstát amháin
 go Ballstát eile agus gur féidir nach ionann cumas na mBallstát na fadhbanna
 sin a réiteach. Sa chomhthéacs sin, is féidir nach próiseas nádúrtha
 neamhspleách i gcónaí a bheidh sa chomhar. Dá bhrí sin, déanfaidh an Clár
 idirghabháil, de rogha, i gcás inar féidir leis an comhar sin a chur chun cinn
 agus a stiúradh ar an leibhéal Eorpach, agus freastal ar leasanna na mBallstát
 agus leasanna na saoránach i gcoitinne i réimse na sláinte poiblí.
 Léiríonn
 cuspóirí na gClár atá beartaithe na réimsí inar léiríodh go soiléir go dtugann
 siad breisluach AE. Is iad sin: malartú dea-chleachtas a chothú idir na
 Ballstáit; tacú le líonraí um chomhroinnt eolais nó fhoghlaim fhrithpháirteach;
 aghaidh a thabhairt ar bhagairtí trasteorann chun rioscaí a laghdú agus a n‐iarmhairtí
 a mhaolú; aghaidh a thabhairt ar shaincheisteanna áirithe maidir leis an
 margadh inmheánach i gcás ina bhfuil dlisteanacht shubstainteach ag an AE chun
 réitigh d'ardcháilíocht a áirithiú ar fud na mBallstát; acmhainneacht na
 nuálaíochta a scaoileadh i réimse na sláinte; gníomhaíochtaí as a bhféadfadh
 córas tagarmharcála teacht; barainneachtaí scála a fheabhsú trí chur amú i
 ngeall ar dhúbláil a sheachaint agus trí úsáid acmhainní airgeadais a
 bharrfheabhsú.
 1.5.3.
 Ceachtanna a foghlaimíodh ó thaithí chosúil roimhe
 seo
 Achoimre ar an meastóireacht ex-post ar an gClár Sláinte Poiblí don
 tréimhse 2003-2007 agus ar an meastóireacht mheántéarmach ar an gClár Sláinte
 don tréimhse 2008-2013:
 Aithnítear
 sna meastóireachtaí ar an gClár Sláinte go bhféadfadh sé rannchuidiú go mór le
 beartais sláinte poiblí an AE a ullmhú, a fhorbairt agus a chur chun feidhme.
 Cé
 gur Clár teoranta go leor atá sa Chlár Sláinte, tá sé fíor-thábhachtach chun
 pobal láidir gairmithe sláinte poiblí a mhalartaíonn a gcuid eolais agus taithí
 a chruthú. Tá tionchar suntasach aige ar an obair a
 dhéanann gairmithe sláinte poiblí ar fud an AE agus tá ábharthacht ag baint
 leis ar leibhéal domhanda, ábharthacht, cé gur ar scála beag atá sí, atá
 tábhachtach ó thaobh aitheantais fhoriomláin an chláir de. Leoga, murach
 tacaíocht an Chláir Shláinte ní bheadh ann do na hiarrachtaí, iarrachtaí beaga
 fós cinnte ach iarrachtaí atá inmholta, chun sonraí a bhailiú agus iad a
 mhalartú idir Ballstáit.
 A
 bhuí le tacaíocht ón gClár Sláinte bhíothas in ann gníomhaíochtaí a fhorbairt i
 mBallstáit nua, mar shampla gníomhaíochtaí maidir le deitéarmanaint sláinte
 agus sonraí sláinte inchomparáide, gníomhaíochtaí nach mbreathnófaí orthu mar
 thosaíochtaí i ngeall ar staid eacnamaíoch agus shrianta buiséadacha sna
 Ballstáit sin.
 D'ardaigh
 an Clár Sláinte reatha feasacht i leith saincheisteanna tábhachtacha ar
 leibhéal an Aontais agus rinne sé na saincheisteanna sin a chur ar chláir oibre
 pholaitiúla náisiúnta, saincheisteanna amhail galair neamhchoitianta agus
 treoirlínte maidir le scagadh ailse, agus chuaigh sé i gcion ar cheapadh
 beartas agus chur chun feidhme ar an leibhéal náisiúnta.
 Ó
 thaobh na bainistíochta de, tháinig feabhas suntasach ar chur i gcrích an
 Chláir tar éis an chéad timthrialla cúig bliana, feabhas a tháinig den chuid is
 mó as cúram na bainistíochta a sheachfhoinsiú chuig an nGníomhaireacht
 Feidhmiúcháin um Shláinte agus um Thomhaltóirí. Rinneadh an nós imeachta chun gníomhaíocht atá le cistiú a roghnú níos
 déine chun deimhin a dhéanamh de go roghnaítear na hiarratasóirí cearta le
 haghaidh cistiú. Tá glactha go dearfach den chuid is mó leis na meicníochtaí
 nua airgeadais agus baineadh úsáid astu ar fad.
 Measann
 geallsealbhóirí chomh maith le comhaltaí choiste an chláir, áfach, go bhfuil na
 cuspóirí chomh leathan sin nach bhfuil siad soiléir uaireanta agus go bhfuil an
 iomarca tosaíochtaí sna pleananna oibre bliantúla. Moladh sna meastóireachtaí
 cuspóirí an Chláir Shláinte a shonrú chun go mbeidh siad níos nithiúla agus dírithe
 níos mó ar shaincheisteanna áirithe a bhaineann leis an tsláinte phoiblí, go
 háirithe na cinn sin ar deacair do Bhallstáit iad a réiteach iad féin.
 Moladh
 freisin sna meastóireachtaí líon na réimsí tosaíochta sna pleananna oibre
 bliantúla a laghdú agus iad a bhunú ar na riachtanais agus ar a mbreisluach AE.
 Léiríonn
 na cás-staidéir go bhfuil gaol soiléir ann idir cuspóirí an Chláir Shláinte
 agus na tionscadail a fhaigheann cistiú ar thaobh amháin agus a mhéid a
 d'fhéadfadh na tionscadail sin rannchuidiú le cuspóirí an Chláir a bhaint amach
 ar an taobh eile. Cuireann easpa
 táscairí soiléire maidir le feidhmíocht, áfach, bac ar an measúnú ar a mhéid is
 a bhaintear cuspóirí amach.
 Moladh
 freisin táscairí soiléire maidir le feidhmíocht a shainiú chun monatóireacht
 agus meastóireacht ar a mhéid is a bhaintear cuspóirí amach a éascú agus moladh
 gur féidir dul chun cinn a thomhas de réir a mhéid is a bhaintear na cuspóirí
 amach. Chomh maith leis sin, chun cur
 chun feidhme éifeachtach an Chláir Shláinte a áirithiú, moladh plean a
 fhorbairt i ndáil le spriocanna fadtéarmacha atá le baint amach ag an gClár. In
 éineacht le huirlisí eile chun beartais a chur chun feidhme, d'fhéadfaí ansin
 gníomhaíochtaí tosaíochta iomchuí a leagan amach, meicníochtaí maoiniúcháin a
 roghnú agus dáileadh iomchuí i measc na gcuspóirí agus na dtosaíochtaí a
 áirithiú.
 Meastar
 gur gné eile ar féidir é a fheabhsú scaipeadh thorthaí an Chláir Shláinte agus
 gur gné í a bhfuil gaol díreach aici leis an réasúnaíocht bhunúsach: níl a ndóthain eolais ag geallsealbhóirí
 náisiúnta ná ag lucht ceaptha beartas, agus ní aithníonn siad go leormhaith, na
 torthaí a bhíonn ar na gníomhaíochtaí arna maoiniú agus a bhfuil sé mar aidhm
 acu ceapadh beartas sláinte ar leibhéal an AE a chothú. Is fíor-riachtanach an
 méid sin, áfach, chun inbhuanaitheacht na dtorthaí a áirithiú agus chun cuidiú
 le faireachán a dhéanamh ar thionchar na gníomhaíochta faoin gClár.
 Mar
 sin moltar sa dá mheastóireacht go ndéantar tuilleadh chun na torthaí arna
 bhfáil a scaipeadh ar bhealaí éagsúla.
 Achoimre ar Mholtaí na Cúirte Iniúchóirí:
 Bhí
 na moltaí seo ag teacht leis an tátal a baineadh sna meastóireachtaí a bhfuil
 achoimre déanta orthu thuas agus is iad seo a leanas na riachtanais a thug siad
 chun solais:
 *
 Ba cheart cuspóirí cláir atá spriocdhírithe níos fearr a shannadh d'aon
 chlár a bheadh ina chomharba, ar cuspóirí iad atá ag teacht lena acmhainní
 buiséadacha.
 *
 Ba cheart an loighic idirghabhála is bunús leis an gclár a shonrú go
 sainráite, trí chuspóirí sonracha, intomhaiste, indéanta, réalaíocha, faoi
 cheangal ama a leagan amach ar leibhéal an bheartais agus ar leibhéal an
 chláir, tríd an ngaol eatarthu a thaispeáint agus trí tháscairí a shainiú chun
 a mhéid a bhaintear amach iad a thomhas.
 *
 Ba cheart cleachtadh mapála a dhéanamh chun forléargas ar thionscadail
 arna gcur i gcrích agus a dtorthaí a fháil chun forluí atá ann cheana agus
 aon bhearnaí atá fágtha i bpunann na dtionscadal a aithint.
 *
 Ba cheart líon na "réimsí gníomhaíochtaí" bliantúla a laghdú go
 suntasach agus iad a dhíriú ar thosaíochtaí straitéiseacha.
 *
 Ba cheart don Choimisiún aghaidh a thabhairt ar laigí i gceapadh agus i gcur
 chun feidhme tionscadal tríd an méid seo a leanas a dhéanamh:
 - cuspóirí
 tionscadal a chur ar chomhréim le cuspóirí clár agus leis na "tosaíochtaí
 bliantúla" athdhírithe atá molta thuas;
 -
 ba cheart do chomhaontuithe deontais ní amháin na gníomhaíochtaí atá le cur
 i gcrích ach na torthaí atáthar ag iarraidh a fháil ó na gníomhaíochtaí sin, na
 spriocghrúpaí agus an chaoi a n‐úsáidfear na torthaí ar bhealach
 inbhuanaithe tar éis tionscadal a chríochnú a leagan síos freisin;
 - spriocanna
 cainníochtaithe agus táscairí maidir le feidhmíocht a leagan síos i gcás
 inar féidir chun faireachán ar dhul chun cinn i dtreo cuspóirí a éascú;
 - meastóireacht
 ex-post a dhéanamh ar thionscadail chun dearadh tionscadal atá ar na bacáin
 (agus cláir chomharba ionchasacha) a fheabhsú trí cheachtanna a foghlaimíodh a
 chur i bhfeidhm.
 *
 Ba cheart don Choimisiún tairbhe iomlán a bhaint as meicníochtaí airgeadais an
 Chláir Shláinte reatha (2008-2013) le haghaidh gréasán (i.e. deontais
 oibriúcháin) ós rud é gurb oiriúnaí iad le haghaidh na ngníomhaíochtaí sin
 agus as conarthaí seirbhísí chun gníomhaíochtaí a rannchuidíonn le
 forbairt beartas a dhéanamh. Éilíonn an méid sin sainiú níos doichte téarmaí
 tagartha, áfach, ná mar a éilíonn glaonna ar thograí.
 *
 Molann an Chúirt freisin "gur cheart, don tréimhse tar éis 2013, do
 Pharlaimint na hEorpa, don Chomhairle agus don Choimisiún an scóip atá ann do
 ghníomhaíochtaí an AE i réimse na sláinte poiblí agus cur chuige chistiú an AE
 sa réimse sin a athbhreithniú. Ba cheart an méid seo a dhéanamh ag cur san
 áireamh na n‐acmhainní buiséadacha atá ar fáil agus meicníochtaí eile
 comhair a bheith ann (amhail an modh oscailte comhair) mar mhodh chun
 comhoibriú agus malartú faisnéise i measc na ngeallsealbhóirí ar fud na hEorpa
 a éascú (for the period after 2013, the European Parliament, the Council and
 the Commission should reconsider the scope for EU public health activities and
 the approach of EU funding in this area. This should be done bearing in mind the budgetary means available and
 the existence of other cooperation mechanisms (such as the open method of
 coordination) as a means of facilitating collaboration and the exchange of
 information among stakeholder throughout Europe)".
 1.5.4.
 Comhchuibheas agus sineirgíocht a
 d'fhéadfadh a bheith ann le hionstraimí ábhartha eile
 Déanfaidh
 an Clár sineirgíochtaí a chur chun cinn agus dúbláil le cláir ghaolmhara agus
 gníomhaíochtaí gaolmhara de chuid an Aontais á seachaint aige. Bainfear úsáid
 chuí as cistí agus cláir eile de chuid an Aontais, go háirithe:
 *
 creatchláir reatha agus todhchaí an Aontais le haghaidh taighde agus
 nuálaíochta agus a dtorthaí,
 *
 na Cistí Struchtúracha,
 *
 an Clár um Athrú Sóisialta agus Nuálaíocht,
 *
 Ciste Dlúthpháirtíochta na hEorpa,
 *
 an Straitéis Eorpach um shláinte san ionad oibre,
 *
 an Clár um Iomaíochas agus Nuálaíocht,
 *
 an Creatchlár um ghníomhaíocht chomhshaoil agus aeráide (LIFE),
 *
 clár gníomhaíochta an Aontais i réimse an bheartais tomhaltóirí (2014-2020),
 *
 an clár um Cheartas (2014-2020),
 *
 Clár Staidrimh an Aontais laistigh dá ghníomhaíochtaí faoi seach,
 *
 Clár Comhpháirteach um Maireachtáil Chuidithe Chomhthimpeallach (AAL),
 *
 Clár Oideachais na hEorpa.
 1.6.
 Fad agus tionchar airgeadais
 ý Togra/tionscnamh d'fhad teoranta
 –
 ý Togra/tionscnamh in éifeacht ón 1/1/2014 go dtí an 31/12/2020
 –
 ý Tionchar airgeadais ó 2014 go 2023 ar leithreasaí faoi chomhair
 íocaíochtaí amháin
 ̈ Togra/tionscnamh d'fhad neamhtheoranta
 –
 Cur chun feidhme le tréimhse thosaigh idir BBBB
 agus BBBB
 –
 agus feidhm iomlán ina dhiaidh sin.
 1.7.
 Modhanna bainistíochta atá beartaithe[21]
 ý Bainistíocht dhíreach láraithe ag an gCoimisiún
 ý Bainistíocht indíreach láraithe trí na cúraimí cur chun feidhme a tharmligean chuig:
 –
 ý gníomhaireachtaí feidhmiúcháin
 –
 ̈ comhlachtaí arna mbunú ag na Comhphobail[22]
 –
 ̈ comhlachtaí náisiúnta san earnáil phoiblí/comhlachtaí a bhfuil misean
 de sheirbhís phoiblí acu
 –
 ̈ daoine a bhfuil sé de chúram orthu gníomhaíochtaí ar leith a chur
 chun feidhme de bhun Theideal V den Chonradh ar an Aontas Eorpach agus atá
 sainaitheanta sa ghníomh bunaidh ábhartha de réir bhrí Airteagal 49 den
 Rialachán Airgeadais
 ̈ Bainistíocht chomhpháirteach leis na Ballstáit
 ̈ Bainistíocht dhíláraithe le tríú tíortha
 ý Comhbhainistíocht le
 heagraíochtaí idirnáisiúnta (tabhair sonraí)
 Nótaí
 Gníomhaireacht
 feidhmiúcháin um Shláinte agus um Thomhaltóirí (EAHC): I gcomhréir le Rialachán (CE) Uimh. 58/2003 ón gComhairle an
 19 Nollaig 2002 lena leagtar síos an reacht maidir le cúraimí áirithe
 a bhaineann le bainistíocht ar chláir Chomhphobail a chur de chúram ar
 Ghníomhaireachtaí Feidhmiúcháin[23],
 chuir an Coimisiún de chúram[24]
 ar an nGníomhaireacht Feidhmiúcháin um Shláinte agus um Thomhaltóirí na cúraimí
 cur chun feidhme le haghaidh bhainistíocht an dara Clár Gníomhaíochta
 Comhphobail i réimse na sláinte don tréimhse 2008-2013. Féadfaidh an Coimisiún
 dá bhrí sin cinneadh a dhéanamh cúraimí cur chun feidhme a chur de chúram
 freisin ar ghníomhaireacht feidhmiúcháin le haghaidh bhainistíocht an
 "Chláir Sláinte le haghaidh Fáis 2014-2020".
 Comhbhainistíocht
 le heagraíochtaí idirnáisiúnta:
 Tá an modh
 bainistíochta seo beartaithe chun comhar le heagraíochtaí idirnáisiúnta
 ábhartha, amhail na Náisiúin Aontaithe agus a ngníomhaireachtaí speisialithe a
 fhorbairt, go háirithe an Eagraíocht Dhomhanda Sláinte, chomh maith le
 Comhairle na hEorpa agus an Eagraíocht um Chomhar agus Forbairt Eacnamaíochta,
 d'fhonn an Clár a chur chun feidhme trí éifeachtacht agus éifeachtúlacht
 gníomhaíochtaí a bhaineann le sláinte ar leibhéal an Aontais agus ar leibhéal
 idirnáisiúnta a uasmhéadú, agus cumais agus róil ar leith na n‐eagraíochtaí
 éagsúla á gcur san áireamh.
 2.
 BEARTA BAINISTÍOCHTA
 2.1.
 Rialacha faireacháin agus tuairiscithe
 Déanfar
 faireachán ar an gClár ar bhonn bliantúil chun measúnú a dhéanamh ar dhul chun
 cinn i dtreo bhaint amach a chuspóirí sonracha i gcoinne thoradh an Chláir agus
 táscairí maidir leis an tionchar agus chun aon choigeartuithe is gá a dhéanamh
 ar na tosaíochtaí beartais agus cistithe.
 Beidh
 an Clár faoi réir meastóireachta meántéarmaí agus ex-post. Beidh sé d’aidhm ag
 meastóireacht mheántéarmach an dul chun cinn atá déanta maidir le comhlíonadh
 chuspóirí an Chláir a thomhas, cinneadh a dhéanamh ar úsáideadh a acmhainní go
 héifeachtúil agus measúnú a dhéanamh ar a bhreisluach Eorpach.
 Déanfaidh
 meastóireacht ex-post an chláir reatha (2008 – 2013), a bhfuil sé beartaithe í
 a dhéanamh roimh dheireadh 2015, eilimintí úsáideacha a sholáthar do chur chun
 feidhme an chláir don tréimhse 2014 – 2020.
 Áireofar
 i ngach clár oibre bliantúil faisnéis shonrach maidir le méid an chaiteachais a
 bhaineann leis an aeráid, arna ríomh i gcomhréir leis an modh atá bunaithe ar
 na " marcóirí Rio", mar atá sonraithe i dTeachtaireacht Mheitheamh
 2011 maidir leis an CAI, agus sna meastóireachtaí a dhéanfar ar gach leibhéal
 agus sna tuarascálacha bliantúla, meántéarmacha agus ex-post.
 2.2.
 Córas bainistíochta agus rialaithe
 2.2.1.
 Na rioscaí a aithníodh
 Dírítear
 i gcur chun feidhme an bhuiséid ar dháileadh deontas agus conarthaí seirbhísí.
 Tabharfar
 na conarthaí seirbhísí i gcrích i réimsí amhail staidéir, bailiú sonraí,
 conarthaí meastóireachta, oiliúint, feachtais fhaisnéise, seirbhísí TF agus
 cumarsáide, bainistíocht saoráidí etc.. Den chuid is mó is institúidí sláinte, saotharlanna, gnólachtaí
 comhairliúcháin agus cuideachtaí príobháideacha eile, ar FBManna go leor acu,
 atá sna conraitheoirí. Meastar gurb é EUR 14 milliún do thuairim is 30 conradh
 in aghaidh na bliana an meánbhuiséad bliantúil le haghaidh conarthaí.
 Den
 chuid is mó déanfar deontais a dhámhachtain le haghaidh gníomhaíochtaí
 tacaíochta d'eagraíochtaí neamhrialtasacha, ghníomhaireachtaí náisiúnta,
 ollscoileanna etc.. Go hiondúil
 tréimhse idir bliain amháin agus trí bliana a bhíonn sa tréimhse ina gcuirtear
 tionscadail a fhaigheann fóirdheontais i gcrích. Meastar gurb é EUR 37 milliún
 do thuairim is 50 deontas in aghaidh na bliana an meánbhuiséad bliantúil le
 haghaidh deontas.
 Is
 iad seo a leanas na príomhrioscaí:
 *
 Riosca dhroch-cháilíocht na dtionscadal roghnaithe agus dhroch-chur chun
 feidhme na dtionscadal, rud a laghdaíonn tionchar na gclár; eascraíonn an
 riosca sin as nósanna imeachta roghnúcháin nach bhfuil leormhaith, easpa
 saineolais nó faireachán nach leor é;
 *
 Riosca úsáid neamhéifeachtúil, nó riosca go gcuirfí amú, cistí arna
 ndámhachtain, i gcás deontas (an chastacht a bhaineann le costais incháilithe
 iarbhír a aisíoc chomh maith le deiseanna teoranta chun costais incháilithe a
 sheiceáil trí dhoiciméadacht) agus i gcás soláthair araon (uaireanta bíonn líon
 na soláthróirí eacnamaíocha a bhfuil an t-eolas speisialaithe atá ag teastáil
 acu teoranta, rud a fhágann nach bhfuil dóthain deiseanna ann chun comparáid a
 dhéanamh idir tairiscintí praghais);
 *
 Riosca do cháil an Choimisiúin, má bhraitear calaois nó gníomhaíochtaí
 coiriúla; ní féidir ach muinín pháirteach a chur i gcórais rialaithe
 inmheánaigh na dtríú páirtithe de bharr líon mór conraitheoirí agus tairbhithe
 éagsúla a bheith i gceist, agus a chóras rialaithe féin á oibriú ag gach duine
 acu, córas is minic é a bheith beag.
 2.2.2.
 Modhanna rialaithe atá beartaithe
 Déanfar
 an buiséad a chur chun feidhme trí bhainistíocht dhíreach láraithe, cé go
 mb'fhéidir go ndéanfar codanna de chúraimí cur chun feidhme an chláir a
 tharmligean chuig EAHC, an ghníomhaireacht feidhmiúcháin atá ann cheana. Chuir
 an ghníomhaireacht sin a córas rialaithe inmheánaigh féin ar bun, tá sí faoi
 mhaoirseacht DG SANCO agus is iad iniúchóir inmheánach an Choimisiúin chomh
 maith leis an gCúirt Iniúchóirí a dhéanann iniúchóireacht uirthi.
 Chuir
 DG SANCO agus an EAHC araon nósanna imeachta inmheánacha ar bun a fhéachann
 leis na rioscaí arna n‐aithint thuas a chlúdach. Comhlíonann na nósanna
 imeachta inmheánacha an rialachán airgeadais go hiomlán agus áirítear iontu
 ceisteanna a bhaineann le costais agus sochair. Sa chomhthéacs seo, tá SANCO ag
 leanúint d'fhéidearthachtaí a scrúdú chun an bhainistíocht a fheabhsú agus chun
 tuilleadh simplithe a dhéanamh. Is iad seo a leanas príomh-shaintréithe an
 chreata rialaithe:
 Saintréithe an phróisis chun tionscadail a roghnú: tá gach glaoch ar thograí/ar thairiscintí bunaithe ar an gClár Oibre
 bliantúil arna ghlacadh ag an gCoimisiún. I gcás gach glaoigh, tá na critéir
 maidir le heisiamh, roghnú agus dámhachtain a bhaineann leis na tograí nó
 tairiscintí foilsithe. I gcoinne na gcritéar sin, déanann coiste
 meastóireachta, ar féidir le saineolaithe seachtracha a bheith de chúnamh aige,
 meastóireacht ar gach togra nó tairiscint agus prionsabail an neamhspleáchais,
 na trédhearcachta, na comhréireachta, na cóire comhionainne agus an
 neamh-idirdhealaithe á n‐urramú acu. Déantar Comhairliúchán
 Idirsheirbhíse faoi na tograí roghnaithe laistigh den Choimisiún chun cistiú
 dúbailte a chosc.
 Straitéis cumarsáide seachtraí: Tá straitéis
 cumarsáide atá forbartha go maith ag DG SANCO, straitéis a fhéachann lena
 áirithiú go dtuigeann na conraitheoirí nó na tairbhithe na ceanglais
 chonarthacha agus na forálacha conarthacha go hiomlán. Chun an méid sin a áirithiú úsáidtear na nithe seo a leanas: suíomh
 gréasáin an Chláir EUROPA; "ceisteanna
 coitianta", deasca cabhrach, nótaí treorach cuimsitheacha chomh maith le cruinnithe faisnéise le tairbhithe nó
 conraitheoirí.
 * Rialuithe roimh chur chun feidhme na dtionscadal agus le linn a gcur
 chun feidhme:
 -
 Baineann DG SANCO agus an EAHC araon úsáid as na comhaontuithe deontais agus
 conarthaí seirbhísí samplacha atá molta ag an gCoimisiún. Déanann siad sin
 foráil maidir le roinnt forálacha rialaithe amhail teastais iniúchóireachta,
 ráthaíochtaí airgeadais, iniúchtaí ar an láthair chomh maith le cigireachtaí de
 chuid OLAF. Déanfar na rialacha lena rialaítear incháilitheacht costas a
 shimpliú, mar shampla, trí chnapshuimeanna a úsáid i líon teoranta catagóirí
 costas. Cuideoidh an méid sin freisin na seiceálacha agus na rialuithe a dhíriú
 níos fearr. Táthar ag súil go ndéanfaidh comhaontuithe comhpháirtíochta an
 caidreamh oibre leis na tairbhithe a fheabhsú agus go bhfeabhsóidh siad
 tuiscint na rialacha incháilitheachta.
 -
 Síníonn gach ball foirne an cód dea-chleachtais riaracháin. Déanann baill
 foirne a bhfuil baint acu leis an nós imeachta roghnúcháin nó le bainistíocht
 na gcomhaontuithe deontais nó na gconarthaí dearbhú nach bhfuil aon
 choinbhleacht leasa ann a shíniú freisin. Cuirtear oiliúint rialta ar bhaill
 foirne agus baineann siad úsáid as líonraí chun dea-chleachtais a mhalartú.
 -
 Déantar cur chun feidhme teicniúil tionscadail a sheiceáil go rialta ó thaobh
 na doiciméadachta de ar bhonn tuarascálacha de chuid an chonraitheora ar dhul
 chun cinn teicniúil; ina theannta sin déantar cruinnithe leis na conraitheoirí
 agus cuairteanna ar an láthair a eagrú de réir an cháis.
 - Is trí bhíthin uirlisí TF an Choimisiúin a chuirtear i
 gcrích na nósanna imeachta airgeadais a úsáideann DG SANCO agus an EAHC agus tá
 leibhéal ard deighilte cúraimí i gceist leo: déanann beirt atá neamhspleách gach idirbheart airgeadais a bhaineann
 le conarthaí nó comhaontuithe deontais a fhíorú sula síníonn na hoifigigh um
 údarú atá freagrach as an ngníomhaíocht iad. Déanann baill éagsúla foirne atá
 inniúil sna réimsí beartais lena mbaineann an t-ullmhúchán agus an fíorú
 oibríochtúil. Déantar íocaíochtaí ar bhonn roinnt doiciméad tacaíochta
 réamh-shainithe amhail tuarascálacha teicniúla atá formheasta chomh maith le
 héilimh ar chostais agus sonraisc.
 I
 gcás sampla idirbheart déanann an chill lárnach airgeadais réamh-rialuithe
 doiciméadúcháin dara leibhéil; de
 réir an cháis, is féidir rialú airgeadais ex-ante ar an láthair a dhéanamh
 freisin roimh an íocaíocht deiridh. *
 Rialuithe ag deireadh an tionscadail:
 Tá
 foirne láraithe iniúchóireachta, a fhíoraíonn ar an láthair incháilitheacht
 éileamh ar chostais, ag DG SANCO agus an EAHC araon. Is é an aidhm atá ag na
 rialuithe sin earráidí ábhartha a bhaineann le dlíthiúlacht agus rialtacht
 idirbheart airgeadais a chosc, a bhrath agus a cheartú. D'fhonn tionchar na
 rialuithe a uasmhéadú, i roghnú na gconraitheoirí a bhfuil iniúchóireacht le
 déanamh orthu, déantar foráil maidir le roghnú riosca-bhunaithe a chomhcheangal
 le sampláil randamach agus (b) aird a thabhairt ar ghnéithe oibríochtúla aon
 uair is féidir le linn na hiniúchóireachta ar an láthair.
 * Costais agus sochair na rialuithe:
 Tá
 bearta bainistíochta agus rialaithe an chláir deartha ar bhonn na taithí a
 fuarthas san am atá thart: sna trí bliana a chuaigh thart, rinne an córas
 rialaithe inmheánaigh atá bunaithe meánráta earráide iarmharaí faoi bhun 2% a
 áirithiú chomh maith le comhlíonadh na nósanna imeachta deontais agus soláthair
 atá leagtha síos sa rialachán airgeadais. Is iad sin dhá phríomhchuspóir
 rialaithe an chláir sláinte poiblí a bhí ann roimhe agus an chláir nua araon.
 Ós
 rud é nach bhfuil mórán difríochta idir príomh-shaintréithe dhearadh an chláir
 nua agus an chláir a bhí ann roimhe, meastar go bhfanfaidh na rioscaí a bhaineann
 le cur chun feidhme an chláir cuíosach cobhsaí. Sa chaoi sin, tá sé beartaithe
 leanúint de na bearta bainistíochta agus rialaithe atá bunaithe; mar sin féin,
 cuirfear i bhfeidhm tuilleadh simplithe a d'fhéadfaí a dhéanamh faoin rialachán
 nua airgeadais agus sin a luaithe agus a mhéid is féidir.
 Is
 ionann na costais iomlána bhainistíochta a áirítear sa Ráiteas Airgeadais (cuid
 3.2.3) agus EUR 45.4 milliún le haghaidh EUR 446 milliún cistí arna mbainistiú
 ó 2014 go 2020; fágann sin cóimheas idir costais bhainistíochta agus cistí
 bainistithe tuairim is 10.2%, ar cóimheas é ar cheart breathnú air i
 gcomhthéacs réimse bheartais nach bhfuil chomh dírithe céanna ar chaiteachas is
 atá réimsí eile beartais an AE.
 A
 bhuí leis an gcomhcheangal de dheontais agus sholáthar, rialuithe
 riosca-bhunaithe ex-ante agus ex-post chomh maith le seiceálacha
 doiciméadúcháin agus iniúchtaí ar an láthair, bainfear na cuspóirí rialaithe
 amach ar chostas réasúnta. Meastar go bhfuil na sochair a bhaineann le meánráta
 earráide iarmharaí faoi bhun 2% agus comhlíonadh fhorálacha an rialacháin
 airgeadais a bhaint amach sách tábhachtach chun údar cuí a thabhairt do na
 bearta bainistíochta agus rialaithe roghnaithe.
 2.3.
 Bearta chun calaois agus neamhrialtachtaí a chosc
 Sonraigh bearta coisctheacha
 agus cosanta atá ann cheana nó atá beartaithe.
 I
 dteannta chur i bhfeidhm na meicníochtaí rialaithe rialála ar fad, ceapfaidh DG
 SANCO straitéis frith-chalaoise i gcomhréir le straitéis nua frith-chalaoise an
 Choimisiúin a glacadh an 24 Meitheamh 2011 chun a áirithiú inter alia go bhfuil
 a rialuithe inmheánacha frith-chalaoise ag teacht go hiomlán le straitéis
 frith-chalaoise an Choimisiúin agus go bhfuil a chur chuige maidir le
 bainistíocht riosca calaoise dírithe ar réimsí ina bhfuil riosca calaoise agus
 freagairtí leordhóthanacha a aithint. I gcás inar gá, déanfar grúpaí líonraithe
 agus uirlisí TF leormhaithe a chur ar bun, a bheidh dírithe ar anailís a
 dhéanamh ar chásanna calaoise a bhaineann leis an gclár sláinte poiblí, go
 háirithe sraith beart amhail:
 -
 cinntí, comhaontuithe agus conarthaí a thig ó chur chun feidhme an Chláir
 Shláinte, déarfaidh siad go sainráite go mbeidh an Coimisiún, lena n‐áirítear
 OLAF, agus an Chúirt Iniúchóirí i dteideal iniúchtaí, seiceálacha ar an láthair
 agus cigireachtaí a dhéanamh;
 -
 agus meastóireacht á déanamh ar thograí nó thairiscintí, déantar na togróirí
 agus na tairgeoirí a sheiceáil i gcoinne na gcritéar maidir le heisiamh atá
 foilsithe agus ar bhonn dearbhuithe agus an Chórais Réamhrabhaidh;
 -
 déanfar na rialacha lena rialaítear incháilitheacht costas a shimpliú i
 gcomhréir le forálacha an rialacháin airgeadais;
 -
 tabharfar oiliúint rialta ar shaincheisteanna a bhaineann le calaois agus
 neamhrialtachtaí do gach ball foirne a bhfuil baint aige le bainistíocht
 conarthaí agus d'iniúchóirí agus rialtóirí a fhíoraíonn dearbhuithe na
 dtairbhithe ar an láthair.
 3.
 AN TIONCHAR AIRGEADAIS A MHEASTAR A BHEIDH AG AN
 TOGRA/TIONSCNAMH
 3.1.
 Ceannteidil an chreata airgeadais ilbhliantúil agus
 na línte buiséid ar a n‐imrítear tionchar
 · Línte buiséid atá ann cheana
 In ord cheannteidil
 agus línte buiséid an chreata airgeadais ilbhliantúil:
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir || LD/LN[25] || ó thíortha an CSTE[26] || ó thíortha is iarrthóirí[27] || ó thríú tíortha || de réir bhrí Airteagal 18(1)(aa) den Rialachán Airgeadais
 3: slándáil agus saoránacht || 17 03 06 Gníomh de chuid an AE i réimse na sláinte || Difreáilte || TÁ || TÁ || NÍL || NÍL
 3: slándáil agus saoránacht || 17 01 04 Clár ghníomh de chuid an Aontais Eorpaigh i réimse na sláinte – caiteachas ar bhainistíocht riaracháin || Neamhdhifreáilte || TÁ || TÁ || NÍL || NÍL
 Níl aon
 línte nua buiséid á n‐iarraidh.
 3.2.
 An tionchar a mheastar a bheidh ar chaiteachas
 3.2.1.
 Achoimre ar an tionchar a mheastar a bheidh ar
 chaiteachas
 EUR milliúin (go dtí an 3ú deachúil)
 Ceannteideal an chreata airgeadais ilbhliantúil: || Uimhir 3 || Slándáil agus saoránacht
 DG: SANCO || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || Blianta iardain || IOMLÁN
 Leithreasaí faoi chomhair oibríochtaí || || || || || || || || ||
 17 03 06 || Oibleagáidí || (1) || 54.465 || 56.281 || 57.188 || 58.096 || 59.004 || 60.819 || 59.004 || || 404.857
 Íocaíochtaí || (2) || 5.000 || 16.000 || 32.000 || 49.000 || 54.000 || 57.000 || 57.000 || 134.857 || 404.857
 Leithreasaí de chineál riaracháin arna maoiniú ó chiste clár sonrach[28] ||
 17 01 04 || || (3) || 5.535 || 5.719 || 5.812 || 5.904 || 5.996 || 6.181 || 5.996 || || 41.143
 IOMLÁN leithreasaí i gcomhair DG SANCO || Oibleagáidí || =1+1a +3 || 60.000 || 62.000 || 63.000 || 64.000 || 65.000 || 67.000 || 65.000 || || 446.000
 Íocaíochtaí || =2+2a +3 || 10.535 || 21.719 || 37.812 || 54.904 || 59.996 || 63.181 || 62.996 || 134.857 || 446.000
  IOMLÁN leithreasaí faoi chomhair oibríochtaí || Oibleagáidí || (4) || 54.465 || 56.281 || 57.188 || 58.096 || 59.004 || 60.819 || 59.004 || || 404.857
 Íocaíochtaí || (5) || 5.000 || 16.000 || 32.000 || 49.000 || 54.000 || 57.000 || 57.000 || 134.857 || 404.857
  IOMLÁN leithreasaí de chineál riaracháin arna maoiniú ó chiste clár sonrach || (6) || 5.535 || 5.719 || 5.812 || 5.904 || 5.996 || 6.181 || 5.996 || || 41.143
 IOMLÁN leithreasaí faoi CHEANNTEIDEAL 3 Slándáil agus saoránacht || Oibleagáidí || =4+ 6 || 60.000 || 62.000 || 63.000 || 64.000 || 65.000 || 67.000 || 65.000 || || 446.000
 Íocaíochtaí || =5+ 6 || 10.535 || 21.719 || 37.812 || 54.904 || 59.996 || 63.181 || 62.996 || 134.857 || 446.000
 D'fhéadfadh an Coimisiún foráil a dhéanamh
 maidir le cur chun feidhme an Chláir Sláinte le haghaidh Fáis a tharmligean
 chuig gníomhaireacht feidhmiúcháin. D'fhéadfadh sé go gcaithfí méideanna agus
 miondealú na gcostas measta a choigeartú de réir na modhanna tarmligthe arna
 mbeartú.
 EUR milliúin (go dtí an 3ú deachúil) i bpraghsanna
 reatha
 Ceannteideal an chreata airgeadais ilbhliantúil: || 5 || "Caiteachas riaracháin"
 || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 DG: SANCO ||
  Acmhainní daonna SANCO (17 01 01) || 1.088 || 1.110 || 1.132 || 1.155 || 1.178 || 1.202 || 1.226 || 8.091
 DG: SANCO ||
  Caiteachas riaracháin eile (17 01 02 11) || 2.125 || 2.168 || 2.211 || 2.255 || 2.300 || 2.346 || 2.300 || 15.705
 IOMLÁN DG SANCO || Leithreasaí || 3.213 || 3.278 || 3.343 || 3.410 || 3.478 || 3.548 || 3.526 || 23.796
 IOMLÁN leithreasaí faoi CHEANNTEIDEAL 5 den CAI || (Iomlán oibleagáidí = Iomlán íocaíochtaí) || 3.213 || 3.278 || 3.343 || 3.410 || 3.478 || 3.548 || 3.526 || 23.796
 || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 IOMLÁN leithreasaí faoi CHEANNTEIDIL 1 go 5 den chreat airgeadais ilbhliantúil || Oibleagáidí || 63.213 || 65.278 || 66.343 || 67.410 || 68.478 || 70.548 || 68.526 || 469.796
 Íocaíochtaí || 13.748 || 24.997 || 41.155 || 58.314 || 63.475 || 66.729 || 66.522 || 334.939
 3.2.2.
 An tionchar a mheastar a bheidh ar leithreasaí faoi
 chomhair oibríochtaí
 –
 ̈ Ní éilíonn an togra/tionscnamh go n‐úsáidfear leithreasaí faoi
 chomhair oibríochtaí
 –
 ý Éilíonn an togra/tionscnamh go n‐úsáidfear leithreasaí faoi
 chomhair oibríochtaí mar a mhínítear thíos:
 –
 Leithreasaí faoi
 chomhair oibleagáidí in EUR milliúin i bpraghsanna reatha (go dtí an 3ú
 deachúil)
 Sonraigh cuspóirí agus aschuir ò || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 ASCHUIR
 Saghas aschuir || || Líon na n‐aschur || Costas || Líon n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon iomlán na n‐aschur || Costas iomlán
 CUSPÓIR SONRACH Uimh. 1 || 3 || 26.143 || 7 || 27.015 || 11 || 27.450 || 11 || 27.886 || 11 || 28.322 || 11 || 29.193 || 11 || 28.322 || 65 || 194.331
 CUSPÓIR SONRACH Uimh. 2 || 2 || 11.982 || 4 || 12.382 || 6 || 12.581 || 6 || 12.871 || 6 || 12.981 || 6 || 13.380 || 6 || 12.981 || 36 || 89.069
 CUSPÓIR SONRACH Uimh. 3 || 2 || 11.438 || 5 || 11.819 || 8 || 12.010 || 8 || 12.200 || 8 || 12.391 || 8 || 12.772 || 8 || 12.391 || 47 || 85.020
 CUSPÓIR SONRACH Uimh. 4 || 1 || 4.902 || 3 || 5.065 || 5 || 5.147 || 5 || 5.229 || 5 || 5.310 || 5 || 5.474 || 5 || 5.310 || 29 || 36.437
 COSTAS IOMLÁN || 9 || 54.174 || 19 || 55.980 || 30 || 56.882 || 30 || 57.785 || 30 || 58.688 || 30 || 60.494 || 30 || 58.688 || 178 || 404.857
 Aschuir a bhfuiltear ag súil leo in 2021 agus
 2022: cuspóir 1: 12; cuspóir 2: 6; cuspóir 3: 9; cuspóir 4: 6, 32 mar sin don
 chlár ar fad. Táthar ag súil le hiomlán measta 210 aschur.
 Outputs consist in:
 cuspóir sonrach Uimh. 1: líon na n‐uirlisí agus meicníochtaí
 arna bhforbairt;
 cuspóir sonrach Uimh. 2: líon na Líonraí Tagartha Eorpacha atá ag
 feidhmiú agus líon na dtreoirlínte arna bhforbairt;
 cuspóir sonrach Uimh. 3: líon na ndea-chleachtas arna mbailíochtú,
 arna n‐aithint agus arna scaipeadh i dtaobh beart cosanta
 cost-éifeachtach;
 cuspóir sonrach Uimh. 4: líon na gcur chuige coiteann arna
 bhforbairt maidir le bagairtí trasteorann sláinte.
 Meán atá sa mhiondealú in aghaidh na bliana
 agus miondealú táscach amháin atá ann de bhrí gur suntasaí an miondealú don
 chiste ar fad ó thaobh an chláir de. Leoga,
 d'fhéadfadh sé go ndíreofaí níos mó i mbliain áirithe ar chuspóir sonrach
 amháin ná ar chuspóir eile. Tabharfar treoirlínte do
 chaiteachas bliantúil i gclárú straitéiseach ilbhliantúil. Déanfar an cinneadh
 deiridh agus an clár oibre bliantúil á ullmhú.
 3.2.3.
 An tionchar a mheastar a bheidh ar leithreasaí de
 chineál riaracháin
 3.2.3.1.
 Achoimre
 –
 ̈ Ní éilíonn an togra/tionscnamh go n‐úsáidfear leithreasaí de
 chineál riaracháin
 –
 ý Éilíonn an togra/tionscnamh go n‐úsáidfear leithreasaí de
 chineál riaracháin mar a mhínítear thíos:
 EUR milliúin i bpraghsanna 2011 (go dtí an 3ú
 deachúil)
 || 2014 || 2015 || 2016 || 2017 || 2018 || 2019 || 2020 || IOMLÁN
 CEANNTEIDEAL 5 den CAI
 Acmhainní daonna (LB 17 01 01) || 1.026 || 1.026 || 1.026 || 1.026 || 1.026 || 1.026 || 1.026 || 7.182
 Caiteachas riaracháin eile (LB 17 01 02 11) || 2.025 || 2.025 || 2.025 || 2.025 || 2.025 || 2.025 || 2.025 || 14.175
 Fo-iomlán CHEANNTEIDEAL 5 den CAI || 3.051 || 3.051 || 3.051 || 3.051 || 3.051 || 3.051 || 3.051 || 21.357
 Lasmuigh de CHEANNTEIDEAL 5 den CAI
 Caiteachas riaracháin chun tacú leis an gclár (LB 17 01 04) || 5.320 || 5.320 || 5.320 || 5.320 || 5.320 || 5.320 || 5.320 || 37.240
 Fo-iomlán lasmuigh CHEANNTEIDEAL 5 den CAI || 5.320 || 5.320 || 5.320 || 5.320 || 5.320 || 5.320 || 5.320 || 37.240
 IOMLÁN || 8.371 || 8.371 || 8.371 || 8.371 || 8.371 || 8.371 || 8.371 || 58.597
 3.2.3.2.
 Na hacmhainní daonna a mheastar a bheidh
 riachtanach
 –
 ̈ Ní éilíonn an togra/tionscnamh go n‐úsáidfear acmhainní daonna
 –
 ý Éilíonn an togra/tionscnamh go n‐úsáidfear acmhainní daonna mar
 a mhínítear thíos:
 Líon na bpost CLA
 || 2014 || 2015 || 2016 || 2017 || 2018 || 2019 || 2020
 Poist don phlean bunaíochta (oifigigh agus gníomhairí sealadacha) SANCO
 17 01 01 01 – ag an gceanncheathrú agus in oifigí ionadaíocht an Choimisiúin sna Ballstáit (AD & AST) || 5.7 || 5.7 || 5.7 || 5.7 || 5.7 || 5.7 || 5.7
 2.375 || 2.375 || 2.375 || 2.375 || 2.375 || 2.375 || 2.375
 IOMLÁN na bpost don phlean bunaíochta SANCO || 8.075 || 8.075 || 8.075 || 8.075 || 8.075 || 8.075 || 8.075
 IOMLÁN || 8.075 || 8.075 || 8.075 || 8.075 || 8.075 || 8.075 || 8.075
 Comhlíonfar
 na riachtanais acmhainní daonna trí fhoireann ón DG a bhfuil bainistíocht na
 gníomhaíochta faoina cúram cheana agus/nó atá ath-imlonnaithe taobh istigh den
 DG, mar aon le haon leithdháileadh breise a d'fhéadfaí a thabhairt don DG atá i
 mbun bainistíochta faoi chuimsiú an nós imeachta maidir le leithdháileadh
 bliantúil i bhfianaise na srianta buiséadacha.
 Cur síos ar na
 cúraimí a bheidh le déanamh:
 Oifigigh agus gníomhairí sealadacha || I SANCO: An clár a fhorbairt, an clár oibre ilbhliantúil, cláir oibre bhliantúla, monatóireacht ar chur chun feidhme an chláir, meastóireacht, iniúchtaí, etc. Comhordú leis an ngníomhaireacht feidhmiúcháin má chinntear sa deireadh cur chun feidhme an Chláir a tharmligean.
 3.2.4.
 Comhoiriúnacht don chreat airgeadais
 ilbhliantúil reatha
 –
 ý Tá an togra/tionscnamh comhoiriúnach don chreat airgeadais
 ilbhliantúil don tréimhse 2014–2020 mar atá beartaithe i dTeachtaireacht
 COIM(2011)500 ón gCoimisiún.
 –
 ̈ Beidh athchlárú an cheannteidil ábhartha sa chreat airgeadais
 ilbhliantúil ag gabháil leis an togra/tionscnamh seo.
 –
 ̈ Éilíonn an togra/tionscnamh go gcuirfear an ionstraim sholúbthachta i
 bhfeidhm nó go ndéanfar athbhreithniú ar an gcreat airgeadais ilbhliantúil[29]
 3.2.5.
 Ranníocaíochtaí ó thríú páirtithe
 –
 ý Ní dhéantar foráil sa togra/tionscnamh maidir le cómhaoiniú le tríú
 páirtithe
 –
 ̈ Déantar foráil sa togra/tionscnamh maidir le cómhaoiniú atá réamh‐mheasta
 thíos:
 3.3.
 An tionchar a mheastar a bheidh ar chaiteachas
 –
 ý Níl tionchar airgeadais ar bith ag an togra ar ioncam.
 –
 ̈ Tá an tionchar airgeadais seo a leanas ag an togra/tionscnamh:
 [1] COIM(2011) 500 Críochnaitheach
 [2] COIM(2010) 2020 Críochnaitheach
 [3] Foinse: Eurostat ‘Caiteachas Ginearálta de réir Feidhme — sláinte i gcomparáid
 leis an iomlán’. 2009: 14.63 %; http://appsso.eurostat.ec.europa.eu/nui/show.do?dataset=gov_a_exp&lang=en.
 [4] IMF 2011 agus Joumard et al., 2010,
 i.e. an méadú i gcaiteachas poiblí thar OTI sa bhreis ar an méid de bharr aosú
 an daonra (meastar an fás iomarcach costas seo mar 1 % ar an meán don
 ECFE).
 [5] Treoir 2011/24/AE ó Pharlaimint na hEorpa agus ón gComhairle an 9 Márta 2011
 [6] IO C , , lch. .
 [7] IO C , , lch. .
 [8] Teachaireacht ón gCoimisiún
 COIM(2010) 2020 Críochnaitheach.
 [9] IO L 271, 9.10.2002, lgh. 1-12.
 [10] IO L 301, 20.11.2007, lgh. 3-13.
 [11] Tuarascáil
 Speisialta ón gCúirt Iniúchóirí Uimh. 212009 an 5.3.2009, "Clár
 Sláinte Poiblí an Aontais Eorpaigh (2003-2007): bealach éifeachtach chun
 sláinte a fheabhsú?"
 [12] Bunaíodh
 an Lárionaid Eorpaigh um Ghalair a Chosc agus a Rialú le Rialachán
 (CE) 851/2004 ó Pharlaimint na hEorpa agus ón gComhairle.
 [13] Bunaíodh na Coistí Eolaíocha i
 gcomhréir le Cinneadh 2008/721/CE ón gCoimisiún, IO L 241, 10.9.2008, lch. 21.
 [14] IO
 L, , lch. .
 [15] IO L 248, 16.9.2002, lch. 1.
 [16] IO L 55, 28.2.2011, lch. 13.
 [17] COIM(2010) 546 Críochnaitheach.
 [18] IO L 88, 4.4.2011, lch. 45.
 [19] IO L 88, 4.4.2011, lch. 45.
 [20] Mar a thagraítear dó in Airteagal 49(6)(a) nó (b) den
 Rialachán Airgeadais.
 [21] Is féidir mionsonraí ar na modhanna bainistíochta agus
 tagairtí don Rialachán Airgeadais a fheiceáil ar shuíomh gréasáin DG Budg: http://www.cc.cec/budg/man/budgmanag/budgmanag_en.html
 [22] Mar a thagraítear dóibh in Airteagal 185 den
 Rialachán Airgeadais.
 [23] IO L 11, 16. 1.2003,
 lch. 1.
 [24] Cinneadh C(2008)4943 an 9 Meán Fómhair 2008 ón gCoimisiún.
 [25] LD – Leithreasaí difreáilte / LN – Leithreasaí
 neamhdhifreáilte
 [26] CSTE: Comhlachas Saorthrádála na hEorpa.
 [27] Tíortha is iarrthóirí agus, nuair is iomchuí, tíortha a
 d'fhéadfadh a bheith ina n‐iarrthóirí ó na Balcáin Thiar.
 [28] Cúnamh agus caiteachas teicniúil agus/nó riaracháin ar
 mhaithe le cláir agus/nó gníomhaíochtaí AE (seanlínte "BA"), taighde
 indíreach, taighde díreach a chur chun feidhme.
 [29] Féach pointí 19 agus 24 den Chomhaontú Idirinstitiúideach.